Gmail za iOS dobija Inbox Homescreen vidžet - oradio.rs\nGmail za iOS dobija Inbox Homescreen vidžet\nGoogle je najavio apdejt aplikacije Gmail za iOS sa kojim korisnici dobijaju mogućnost da uključe opciju Inbox Homescreen vidžeta.\nJedna od korisnih karakteristika ovog vidžeta je da vam omogućava da vidite informacije na prvi pogled, a da zapravo ne morate da otvarate samu aplikaciju.To znači da, ako vam je potrebno da brzo vidite koji događaji se spremaju ili vremensku prognozu, to možete da uradite bez pokretanja kalendara ili aplikacije za vremensku prognozu na telefonu, štedeći vreme u procesu.\nSa novim apdejtom Gmaila za iOS, korisnici će na prvi pogled moći da vide svoje najnovije mejlove bez potrebe da otvaraju aplikaciju. Vidžeti za email na iOS-u nisu novina i postoji nekoliko aplikacija za email, kao što je Spark, koje već nude korisnicima sličnu funkcionalnost.\nMeđutim, imajući u vidu da je Gmail jedna od najčešće korišćenih platformi za email i da mnogi takođe cene funkcije Google-ove Gmail aplikacije, ovaj apdejt će biti veoma koristan i dobrodošao. Očekuje se da će ove promene biti uvedene u narednim nedeljama, tako da će inbox homescreen vidžet uskoro biti dostupan za vaš uređaj.


HP C5021A ketridž cena, cene Srbija, prodaja Beograd Novi Sad Niš\nHP C5021A ketridž cene\nC5021A - HP Light Magenta Printhead No,84\nCanon PGI2500XL BK ketridž\nEPonuda nije internet prodavnica već Vam omogućava da brzo i lako nađete HP C5021A ketridž po najjeftinijoj ceni. Naš cilj je da kupci budu što bolje informisani o ponudi HP ketridž C5021A na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP C5021A ketridž sa PRODAVCEM. EPonuda ne može da garantuje potpunu tačnost specifikacije i slika za HP C5021A ketridž. Pre kupovine, podatke za HP ketridž C5021A proverite na sajtu PROIZVOĐAČA.


Oppo počeo testnu proizvodnju u fabrici u Turskoj - SwissBiH intern. consulting\nOppo počeo testnu proizvodnju u fabrici u Turskoj\nKineski proizvođač pametnih telefona Oppo počeo je testnu proizvodnju u svojoj fabrici u Turskoj koja je trenutno u izgradnji, rekao je u ponedjeljak turski ministar industrije i tehnologije Mustafa Varank, javlja Anadolu Agency (AA).\n“Očekuje se da će oko 1.000 ljudi biti zaposleno u fabrici kada počnu proizvodnju u punom kapacitetu”, rekao je Varank.\nIstakao je da su radovi u objektu, koji ima zatvorenu površinu od 12.000 kvadratnih metara, počeli prošlog novembra.\n“Za otprilike tri mjeseca proizvodna linija ‘Surface Mount Technology’ i svi potrebni sistemi bit će instalirani”, kazao je Varank te dodao:\n“Oppo s oznakom ‘Made in Turkey’ uskoro će se naći na policama”.\nPoručio je da će slična ulaganja globalnih kompanija, posebno koje se bave proizvodnjom srednje-visoke i visoke tehnologije, sve više biti zastupljena u Turskoj u narednom periodu


Gradiska.com - Udruženje “Duga” uspostavilo saradnju sa Servis centrom iz Sarajeva\nčetvrtak, 13 jul 2017 13:54\nUdruženje “Duga” uspostavilo saradnju sa Servis centrom iz Sarajeva\nO položaju djece sa smetnjama u razvoju i njihovih porodica u našem društvu, te postojećih efikasnih tretmana koji se primjenjuju u radu sa djecom sa autizmom govorilo se na predavanju koje je organizovalo gradiško Udruženje roditelja djeca sa autizmom „Duga“ u Dnevnom centru „Mi smo dio vas“.\nPredavanje su uz podršku USAID-a održali predstavnici Servis centra „ Dajte nam šansu“ iz Sarajeva sa kojim je Udruženje „Duga“ uspostavilo saradnju.\nCilj ove saradnje je između ostalog širenje modela koji pruža kompletnu podršku porodici koja ima dijete sa poteškoćama u razvoju kao prvi model koji je sa radom, prije tri godine, počeo u Sarajevu. „Naš današnji cilj je prije svega osvijestiti roditelje, naučiti ih da se bore za svoja prava, da stručnjaci čuju šta je prava problematika ove populacije kao i volonteri. Želimo prikazati sveobuhvatan način pristupa cijeloj porodici“ kaže Ines Kavalec, direktor Udruženja „Dajte nam šansu“ iz Sarajeva.\nPotrebe i problematika ove popluacije svugdje je ista ,te iz ovog sarajevskog Centra vjeruju da će ovim predavanje u Gradišci napraviti korak naprijed kao što je je to učinjeno i u banjalučkom centrom.“Mi smo uz njihovu podršku u Banja Luci otvorili drugi Srevis centar u BiH. Njihova podrška je značajna jer nam prenose svoja iskustva u radu“ rekla je Željka Perišić Ninković, direktor Centra „Dajte nam šansu- Zvjezdice“.\nIz Udruženja „Duga“ smatraju da su napravili veliki korak samim tim što su uspostavili sardanju sa sarajevskim Servis centrom. „Mislim da je ovo početak naše saradnje.Mi zasad dajemo besplatne usluge logopeda i psihologa,a to želimo u narednom periodu da proširimo“ kaže Saša Kasagić, predsjednik Udruženja roditelja djeca sa autizmom „Duga“ u Gradišci.\nTretmane Udruženja roditelja djeca sa autizmom „Duga“ u Dnevnom centru „Mi smo dio vas“ u Gradišci trenutno koristi 20 djece.\nViše iz kategorije: « Spas od vrućina Gradiščani nalaze pored Save\tNa ljetovanje u Crnu Goru putuje 61 dijete iz Gradiške »


► Muftija srbijanski: Ne treba rušiti Zukorlićev univerzitet\n21.05.2017 Novi Pazar\n"Moje je mišljenje da bi sad kada mu je dozvoljeno da dotle dođe, bilo šteta to rušiti. On bi sigurno jednog dana dobio dozvolu i onda bismo ponovo morali da trošimo pare. A sad svetiti se Zukorliću - danas ga ne volimo, pa hajde da mu rušimo nije u redu i ne vodi dobru", rekao je Numan za nedeljno izdanje lista Blic.\nOn je rekao da taj nelegalni objekat ne bi trebalo rušiti i zbog toga što je ipak reč o univerzitetu gde će deca učiti.\n"Da je nešto drugo, pa hajde, ali to je univerzitet i tu će deca da uče i ne treba to dirati", rekao je muftija srbijanski.\nGovoreći o problemu dve islamske zajednice Numan je rekao da više voli naziv Islamska zajednica Srbije jer govori suštinu i dodao da je IZS naslednik Islamske zajednice Jugoslavije, a da je beogradski muftija bio jedini legalno postavljeni verski vođa muslimana pre raspada Jugoslavije.\n"Ne znam kako će sad, ali nama je cilj da se islamske zajednice izmire", kazao je on i naveo da je Zukorlić koji je bio na čelu Islamske zajednice u Srbiji "postavljen politički".\nAbdulah Numan /


Proglašenje Srpske Vojvodine na Saboru u Karlovcima | Patriot\nALEKSANDAR PAVIĆ: Kriza u BiH ili kocka je bačena\nKoje su najstarije kompanije na svetu: Apatinska pivara među njima\nOvo je pet najvećih zabluda o punjenju i bateriji mobilnog telefona\nNaslovna Riznica Proglašenje Srpske Vojvodine na Saboru u Karlovcima\nProglašenje Srpske Vojvodine na Saboru u Karlovcima\nProglašenje Vojvodine bilo je izraz težnje tamošnjih Srba za teritorijalnom autonomijom, u sklopu revolucionarnih događanja 1848, i to najviše kao izraz odbrane Srba od vladajućih naroda Habzburške države\nŠta je nama Vojvodina? A šta je bila pre skoro 170 godina? Je li „Srpska Vojvodina“ zenica u oku srpstva, ili treba da bude posebna? Šta bi o tome i o “autonomašima” mislili poslanici Majske skupštine?\nSkupština se sastala 1. i 3. maja 1848. u Sremskim Karlovcima i postavila je zahteve koji su postali temelj za dalja politička nastojanja Srba u Ugarskoj. Rajačiću je „vraćeno“ dostojanstvo patrijarha koje je nosio Arsenije Čarnojević, Đorđe Stratimirović je izabran za vožda, a pukovnik Stevan Šupljikac je (u odsustvu) izabran za vojvodu, što je i bilo srpsko pravo po Leopoldovim privilegijama. Izjavljeno je prijateljstvo sa Rumunima i predložen dogovor oko sporova. Imenovana je delegacija za sveslovenski kongres u Zlatnom Pragu. Tvorci Vojvodine sastavnim delom njene teritorije smatrali su i delove Vojne granice u Sremu, Bačkoj i Banatu.\nProglašenje Vojvodine bilo je izraz težnje tamošnjih Srba za teritorijalnom autonomijom, u sklopu revolucionarnih događanja 1848, i to najviše kao izraz odbrane Srba od vladajućih naroda Habzburške države, pre svega mađarskog nacionalizma, čija je revolucionarna elita sa Košutom na čelu ispoljavala nepomirljivost prema manjinskim zajednicama. Srpsko Vojvodstvo proglašeno je u zdanju varoškog Magistrata.\nPalata karlovačkog Magistrata, izgrađena, u ovom obliku, 1811. godine, i danas je upravno središte opštine Sremski Karlovci. Austrijska i ugarska vlada proglasile su odluke Majske skupštine nezakonitim, ali je austrijski ustav od 4. marta 1849. potvrdio osnivanje Srpske Vojvodine i Tamiškog Banata, u koje su uključeni Bodroška, Torontalska, Tamiška i Krašovska županija i Rumski i Iločki okrug Sremske županije. Vojvodina je dobila status posebne upravne teritorije, a austrijski car je poneo i titulu srpskog velikog vojvode.\nVelikoj Majskoj skupštini, 13. maja, prisustvovalo je desetak hiljada ljudi. Odgovor Pešte na „Racku bunu“, taj i niz događaja do sredine 1849. godine usledio je ubrzo, i revolucionarna Košutova vlada u Pešti naređuje zapovedniku Petrovaradinske tvrđave generalu Beli Hrabovskom da napadne Sremske Karlovce. Mađarske invazione trupe doživele su tada poraz, ali je Novi Sad strahovito stradao.\nSrpska vojska je bila sastavljena ogromnom većinom od graničara, a znatna pomoć pristigla je i iz Kneževine Srbije u vidu dobrovoljačkih četa pod komandom vojvode Stevana Knićanina. Košutova buna konačno je ugušena sredinom 1849. godine, kada dolazi i do prekida ratnih dejstava porazom Mađara.\nPrethodni tekstĐorđe Balašević o zabrani puštanja pesme “Dno dna”\nSledeći tekstSabljar (Dža ili bu): Danas je opasnije reći šta misliš nego devedesetih\nBRAT JOSIF – ČUVAR IKONE MAJKE BOŽIJE\n“KREĆE SE LAĐA FRANCUSKA” GODINAMA SE PEVA POGREŠNO! ORIGINALNI TEKST JOŠ JE TUŽNIJI I POTRESNIJI\nSrbija je pljačkana vekovima: Evo gde se danas nalaze najveće srpske...


Foto Opštinska uprava\nTo znači da više ne saobraćaju putnički vozovi na relacijama Niš - Preševo - Niš, Niš - Leskovac - Niš i Niš - Prokuplje - Niš.\nIzmeđu Niša i Leskovca otkazana su tri para vozova, a između Niša i Preševa i Niša i Prokuplja po dva para putničkih vozova, što je ukupno 14 vozova u putničkom železničkom saobraćaju na ovoj pruzi.\nRadovi na rekonstrukciji pruge Niš - Brestovac će se odvijati u uslovima povremenih obustava železničkog saobraćaja, po dinamici 36/36 sati. To znači da će se radovi odvijati u terminima planiranih zatvora koloseka, koji će trajati od ponedeljka u 7.00 sati do utorka do 19.00 sati i od četvrtka u 7.00 sati do petka do 19.00 sati.\nIstovremenom, u periodima kada pruga nije zatvorena za saobraćaj njome će redovno saobraćati teretni vozovi.\nvoz rekonstrukcija pruge obustava vozova Niš vesti Niš\n16:38 NESREĆA TOKOM LOVA Pripadnik Žandarmerije ranjen na području Srebrenice\n16:36 DA ALEKSANDRA ZEC (12) DOBIJE ULICU U ZAGREBU: Trideset godina posle ubistva srpske porodice, za monstruozan zločin niko nije odgovarao\nTAČNO trideset godina posle stravičnog ubistva srpske porodice Zec u Zagrebu Inicijativa mladih za ljudska prava podnela je zahtev da se jedna od zagrebačkih ulica nazove po Aleksandri Zec.


Dodik: SNSD je najjača stranka i najodgovornija za Srpsku - RTV Doboj\nPredsjednik Saveza nezavisnih socijaldemokrata /SNSD/ Milorad Dodik izjavio je danas da kao najmoćnija i najvažnija politička partija u Srpskoj SNSD na lokalnim izborima očekuje pobjedu i što je moguće bolji rezultat.\n– Sve ankete, koje rade i naši protivnici, govore o tome da smo mi dva, tri puta jači od cjelokupne opozicije u Republici Srpskoj, što povećava i odgovornost koju imamo kao državotvorna politička partija, jer mi smo oni koji najsnažnije drže do Republike Srpske, u institucionalnom smislu – rekao je Dodik u Brčkom uoči sastanka Izvšnog komiteta SNSD sa gradskim i opštinskim odborima stranke u Izbornoj jedinici šest.\nOn je dodao da ne želi da kaže da se drugi ne bore za Republiku Srpsku, ali da je odgovornost SNSD tim veća jer ima i daleko veću podršku koju im je narod dao.\n– U Izbornoj jedinici šest SNSD ima velike ambicije, imajući u vidu da smo pravili određene aranžmane u Bijeljini, ovdje u Brčkom tradicionalno imamo dobru poziciju i u drugim opštinama nesmanjene ambicije za pobjedu i što je moguće bolji rezultat – istakao je Dodik.\nKao jednu od tema, Dodik je naveo ekonomiju i infrastrukturne projekte u Srpskoj.\n– Napravićemo određenu inventuru, da vidimo šta je moguće od projekata koji su planirani na početku godine, jer je virus korona odnio znatna javna sredstva, a informisaćemo se i o stanju i pripremama vezanim za izgradnju auto-puta, koji je za nas primaran – poručio je lider SNSD.\nPrema njegovim riječima, primarni je cilj da se u narednih pet godina sastavi autu-put od Srbije, preko Rače, sve do Doboja, dokle je već izgrađen auto-put od Banjaluke.\n– Što se tiče SNSD-a u cjelini, gajimo zaista velike ambicije, a u svim izbornim jedinicama je dobro stanje stranke – zaključio je Dodik.\nPredsjednik Opštinskog odbora SNSD-a u Brčkom Đorđa Kojić rekao je novinarima da je njihov cilj pobjeda na lokalnim izbora i najavio da će aktuelni gradonačelnik Siniša Milić biti ponovo njihov kandidat za tu poziciju.\n– SNSD je do sada uradio mnogo, imamo 300 novih članova i spremni smo kao da će izbori biti sutra – rekao je Kojić.\nOn je zahvalio Dodiku i članovima Izvršnog komiteta SNSD-a jer su, kaže, sastankom u Brčkom pokazali da daju značaj Opštinskom odboru stranke i ovom gradu.\nSastanak Izvršnog komiteta SNSD-a sa rukovodstvima gradskih i opštinskih odbora stranke iz Izborne jedinice šest u kojoj su Brčko, Bijeljina, Šamac, Donji Žabar, Pelagićevo, Ugljevik i Lopare održava se u hotelu “Јelena”.


Novi crni rekord u svetu! SZO: 505.000 novih slučajeva korona virusa, najviše u jednom danu od početka pandemije, polovina u Evropi - Povezane vesti - Naslovi.net\nNovi crni rekord u svetu! SZO: 505.000 novih slučajeva korona virusa, najviše u jednom danu od početka pandemije, polovina u…\nU svetu je za poslednja 24 sata registrovano više od 505.000 novih slučajeva korona virusa, što je najviše u jednom danu od početka pandemije, saopštila je Svetska zdravstvena organizacija. Od toga je oko polovina novozaraženih, 258.628 u Evropi. U… »\nCrni rekord u Severnoj Makedoniji: Za dan 934 novozaraženih korona virusom\nU Severnoj Makedoniji su u poslednja 24 sata potvrđena 934 nova slučaja korona virusa, što je najviši dnevni bilans od početka epidemije, a preminulo je pet osoba, saopštilo je Ministarstvo zdravlja. Od poslednjeg preseka testirano je 2.748 osoba… »\nEngleska uvodi karantin - van kuće samo zbog škole, posla i nabavke\nBritanski premijer Boris Džonson je najavio da će u Engleskoj u četvrtak iza ponoći stupiti na snagu mere karantina na teritoriji čitave zemlje. Kako je naveo, ta mera se uvode pošto je broj obolelih od kovid 19 u Velikoj Britaniji premašio milion… »\nLisabon -- Portugalska vlada najavila je novo zatvaranje većeg dela zemlje od 4. novembra. Pozvala je građane da ostanu kod kuće sem zbog posla, škole ili kupovine, prenosi Rojters. Premijer Antonio Kosta rekao je da mere obuhvataju 121 opstinu… »\nU Bosni i Hercegovini 1.912 novozaraženih\nU Bosni i Hercegovini je u posljenja 24 sata testirano ukupno 3.891 laboratorijskih uzoraka, a korona virus je potvrđen kod 1.912 novozaraženih osoba. U istom periodu preminulo je ukupno 22 oboljelih. U protekla 24 sata Zavodu za javno zdravstvo bh… »\nEnglezi zaključani mesec dana, napolje mogu u tri slučaja\nBritanski premijer Boris Džonson objavio je da Engleska ulazi u novi karantin i najavio nove restriktivne mere koje obuhvataju i drugo "zaključavanje" Engleske od četvrtka 5. novembra do 2. decembra. Po novim merama ljudi će moći da napuste svoje… »\nEngleska ide "pod ključ": Da bi spasio Božić, Boris Džonson zaključava građane na mesec dana!\nBritanski premijer Boris Džonson najavio je nove restriktivne mere koje obuhvataju i novo "zaključavanje" Engleske na mesec dana, do 2. decembra. Britanski premijer Boris Džonson najavio je nove restriktivne mere koje obuhvataju i novo "zaključavanje"… »\nIz Italije ponovo stižu loše vesti... Iz Italije ponovo stižu loše vesti... Nakon prvog talasa korona virusa u kojem je Italija bila jedna od najpogođenijih zemalja sveta, u ovom trećem stanje je još gore, barem prema broju zaraženih. Novi podaci… »\nBEOGRAD/LONDON – Premijer Boris Džonson razmatra uvođenje jednomesečne blokade Velike Britanije u nadi da bi mogla da ublaži mere pre Božića, preneo je danas Bi-Bi-Si. Novu naredbu o „ostajanju kod kuće” premijer bi mogao da najavi već u… »\nRIM – Reč koju italijanska vlada pokušava izbeći, karantin, danas je osvanula na prvim stranama svih velikih medija, jer su procene da zemlja ide ka totalnom zatvaranju na celoj teritoriji jer se zaraza kovidom 19 širi velikom brzinom. U poslednja… »\nU FRANCUSKOJ je u poslednja 24 sata prijavljeno 49.215 novih slučajeva korona virusa, a preminulo je 256 pacijenata, saopštili su nadležni. Broj novozaraženih veći je za dve hiljade nego juče, ali manje za tri hiljade nego u nedelju kada je… »\nNe jenjava epidemija u susednim zemljama. Ne jenjava epidemija u susednim zemljama. U protekla 24 sata u celoj BiH završeno je testiranje ukupno 3.891 laboratorijski uzorak, a korona virus je potvrđen kod 1.912 osoba, što je najviše obolelih u jednom… »\nPrethodno je jutros objavljeno da je samo u Kantonu Sarajevo potvrđeno 363 infekcije ovim virusom. Prema najnovijim podacima u Bosni i Hercegovini korona vrisuom inficirano je 1.912 građana što je naviši broj do sada zabeležen od početka epidemije… »\nU Republici Srpskoj sedam smrtnih slučajeva i 842 novozaraženih\nBANjALUKA: Od poslednjeg izveštaja o epidemiološkoj situaciji u Republici Srpskoj, izvršeno je testiranje 1.674 laboratorijska uzorka, a novi virus korona potvrđen je kod 842 osobe. Institutu za javno zdravstvo Republike Srpske prijavljeno je i još… »\nIz dana u dan stižu sve gore vesti. Iz dana u dan stižu sve gore vesti U poslednja 24 sata zabeleženo je 2.769 novih slučaja zaraze virusom SARS-CoV-2, pa je broj aktivnih slučajeva u Hrvatskoj danas ukupno 15.952, izvijestio je Nacionalni stožer… »\nReč koju italijanska vlada pokušava izbeći, karantin, danas je osvanula na prvim stranama svih velikih medija, jer su procene su da zemlja ide ka totalnom zatvaranju na celoj teritoriji jer se zaraza kovida-19 širi velikom brzinom. U poslednja 24 sata… »\nItalija ide ka novom karantinu? Zaraženih sve više, mere sve strožije, Italijani besni: Nasilni protesti širom zemlje…\nU Italiji u poslednja 24 sata zabeleženo je skoro 32.000 novoobolelih, 3.000 više nego predhodnog dana, preminulo je 199 osoba, od ukuponog broja testiranih 10 odsto su inficirani, a u 11 od 20 italijanskih regiona situacija je visoko rizična, ocenjuje… »\nMOSKVA – U Rusiji je u poslednja 24 sata evidentirano više od 18.000 novoobolelih od koronavirusa, što je najveći dnevni porast pacijenata od početka pandemije. Ukupan broj potvrđenih slučajeva kovida-19 u Rusiji je 1.599.976, sa 1.200.560 ljudi… »\nU poslednja 24 sata u Italiji je skoro 32.000 novoobolelih, 3.000 više nego predhodnog dana, preminulo je 199 osoba. Od ukupnog broja testiranih 10 odsto su inficirani, a u 11 od 20 italijanskih regiona situacija je visoko rizična, ocenjuje Visoki… »\nPEKING: U Kini je registrovano 33 novoobolelih od korona virusa, saopštila je danas Nacionalna zdravstvena komisija. Kako prenosi Rojters, od tog broja, 27 slučajeva je uvezeno, a šest je registrovano u zapadnoj provinciji Sinđijang. Komisija je… »\nDr Zoran Gojković apelovao je jopš jednom na građane Srbije da se pridražavaju mera. Dr Zoran Gojković apelovao je jopš jednom na građane Srbije da se pridražavaju mera Danas je objavljeno da je na svetskom nivou u poslednja 24 sata potvrđena… »\nU Srbiji raste broj nosilaca infekcije, dok SAD beleže rekord sa više od 100.000 novozaraženih u jednom danu, a zemlje Evrope uvode strože mere zaštite od epidemije korona virusa. Vlada Srbije priprema izmene zakona koje predviđaju kazne za… »\nU Kliničkom centru Univerziteta u Sarajevu testirano je 430 uzoraka na prisustvo korona virusa, a 282 je novih slučajeva. U Kantonu Sarajevu je 217 novozaraženih, u Goraždu 26, u Kaknju 14, Travniku devet, Bugojnu osam, Donjem Vakufu pet, Novoj Bili… »\nMnoge zemlje uvode ponovno "zaključavanje"... Mnoge zemlje uvode ponovno "zaključavanje"... U svetu je u petak registrovano više od 505.000 novih slučajeva korona virusa, što je najviše u jednom danu od početka pandemije, saopštila je Svetska… »\nSAD su u petak postigle novi crni rekord po broju novoobolelih od korona virusa u jednom danu - 100.233, najviše od početka pandemije, javlja Rojters. Kako navodi agencija, to je i svetski rekord po broju obolelih u jednom danu, prestigavši brojku od… »\nU SVETU je u petak registrovano više od 505.000 novih slučajeva korona virusa, što je najviše u jednom danu od početka pandemije, saopštila je Svetska zdravstvena organizacija. Od toga je oko polovina novozaraženih, 258.628 u Evropi. U Severnoj i… »\nI dalje je najviše zaraženih u SAD. U svetu je u petak registrovano više od 505.000 novih slučajeva korona virusa, što je najviše u jednom danu od početka pandemije, saopštila je Svetska zdravstvena organizacija. Od toga je oko polovina… »\nGALOPIRANjE korona virusa u drugom talasu u Francuskoj se nastavlja. Prvog dana proklamovanog opšteg karantina bilo je ponovo blizu pedeset hiljada zaraženih - ukupno 49.215 . U petak se broj preminulih povećao za čak 545. Od toga je u staračkim… »\nU BRAZILU je u poslednja 24 sata registrovano 22.282 nova slučaja korona virusa, a preminulo je 508 osoba, saopštilo je ministarstvo zdravlja. Dosad je u toj zemlji zaraženo 5,5 miliona ljudi. Od posledica Kovida 19 život je izgubilo skoro 160.000… »\nPonovo rekordan broj zaraženih: U Španiji u poslednja 24 časa 25.595 novih slučajeva korona virusa\nU Španiji je u poslednja 24 sata potvrđeno 25.595 novih slučajeva korona virusa, što je drugi dan zaredom da se u toj zemlji beleži najviši dnevni bilans od početka epidemije. U prethodnom danu registrovano je 23.580 slučajeva. Od poslednjeg… »\nAMERIČKI Centar za kontrolu i prevenciju bolesti saopštio je danas da je od poslednjeg preseka u SAD registrovano 90.155 novih slučajeva korona virusa i da je u istom periodu preminulo 1.055 ljudi. Prema tim podacima, od početka pandemije zaraženo je… »\nRadio sto plus pre 36 minutajoš 19 povezanih\nBlic pre 42 minutajoš 13 povezanih\nB92 pre 36 minutajoš 15 povezanih


ODLUKA SUDA U STRAZBURU: Azerbejdžan plaća odštetu za 33 prevarena radnika iz BiH - Vijesti365\nHome›Biznis›ODLUKA SUDA U STRAZBURU: Azerbejdžan plaća odštetu za 33 prevarena radnika iz BiH\nODLUKA SUDA U STRAZBURU: Azerbejdžan plaća odštetu za 33 prevarena radnika iz BiH\n“U Azerbejdžanu su boravili šest mjeseci ili duže. Podnosioci predstavke su, između ostalog, tvrdili da su u tom periodu bili žrtve prisilnog rada i trgovine ljudima, radili bez ugovora i radnih dozvola, da su im oduzeli dokumente i da im je sloboda kretanja ograničena od strane poslodavca, te da im nisu isplaćene njihove plaće počev od maja 2009. godine pa do njihovog odlaska iz Azerbejdžana”, kaže se u presudi.\n“Nakon kriminalističke istrage o navodima prisilnog rada i trgovine od strane uprave i zaposlenih u Serbazu, Tužilaštvo Bosne i Hercegovine pokrenulo je krivični postupak protiv trinaest državljana Bosne i Hercegovine. U kontekstu ovog postupka, vlasti Bosne i Hercegovine uputile su tri zahtjeva za pravnu pomoć azerbejdžanskim vlastima, pozivajući se na navode koji se tiču situacije u Serbazu”, stoji u presudi.\n“Vlada nije dostavila nikakve informacije ili komentare o bilo kakvoj istrazi koju su proveli domaći organi za provođenje zakona, stoga nije uspjela dokazati da je bilo efikasne istrage o navodima podnosilaca predstavke. Niti je iz spisa predmeta, uključujući dokumente koje je dostavila treća strana, proizašlo da je do takve istrage došlo. Između ostalog, ovi dokumenti nisu sadržavali informacije o bilo kakvim pokušajima da se identifikuju i ispitaju potencijalne ili već identifikovane navodne žrtve, uključujući podnosioce predstavke”, stoji u tekstu žalbe.\n“Jednoglasno se zaključuje da je napravljena povreda člana 4. stava 2. u smislu proceduralnih ograničenja. Nalaže se isplata 5.000 eura svakom podnosiocu tužbe na ime nematerijalne štete, a tužbeni zahtjev u pogledu materijalne štete se odbija”, navodi se u zaključku presude.\nSTEFANOVIĆ: Već dugo slušam laži, ne postoje nikakvi prljavi poslovi\nĆOSIĆ: Sarajevski Srbi platili najveću cijenu za stvaranje RS


Lečić kandidat za predsednika DS, iz stranke poručuju da izbori nisu raspisani\nVesti Autor:FoNet19. avg. 202013:08 > 17:24\n„Mi nismo otcepljeni deo DS, mi smo ugledni članovi, osnivači DS koji žele da se na demokratski način prevaziđe kriza u DS“, rekao je Šumarac.\nDS: Izbori u stranci nisu raspisani\nDemokratska stranka je saopštila da izbori u toj stranci nisu raspisani, niti je formiran organizacioni odbor za izbore.\n„Protiv svih pojedinaca koji se lažno predstavljaju i uzurpiraju resurse Demokratske stranke, organizatora pomenutih lažnih izbora i onih koji se budu ‘kandidovali’ na tim lažnim izborima, biće pokrenuti disciplinski postupci“, navodi se u saopštenju DS.\nDemokrate podsećaju da je na poslednjoj sednici Glavnog odbora održanoj u Šapcu, Etički odbor stranke pokrenuo disciplinski postupak protiv Balše Božovića, Radoslava Milojičića Kene, Slobodana Milosavljevića, Branislava Lečića i Gorana Jaića, zbog „pokušaja preotimanja stranke uz pomoć funkcionera Srpske napredne stranke i fizičke opstrukcije na sednici Glavnog odbora održane u Madlenijanumu“.\nBranislav LečićDemokratska strankaDragoslav ŠumaracVida OgnjenovićZoran Lutovac


► Mihajlović i Skot: Infrastrukturno povezivanje važno za ekonomski razvoj i\nMinistarka građevinarstva, saobraćaja i infrastrukture Zorana Mihajlović razgovarala je danas s ambasadorom SAD Kajlom Skotom o regionalnom povezivanju Srbije i novim infrastrukturnim projektima, među kojima je i izgradnja Moravskog koridora.\nNa sastanku je ocenjeno da je regionalna stabilnost važna za brži ekonomski razvoj čitavog regiona, kojem doprinosi i povezivanje u oblasti infrastrukture, saopštilo je Ministarstvo građevinarstva, saobraćaja i infrastrukture.\nMihajlović je istakla da novi investicioni ciklus koji Srbija pokreće u 2019. čine pre svega infrastrukturni projekti od regionalnog značaja.\n"Izgradnja Moravskog koridora je za Srbiju od strateškog značaja jer će povezati Koridor 10 i Koridor 11 preko centralne Srbije, što je važno zbog novih investicija. Projektna dokumentacija je praktično završena i želimo da, uz obezbeđeno finansiranje, krajem leta ili početkom jeseni započnemo radove", rekla je Mihajlović.\nAmbasador Skot je kazao se nada da dobrom napretku projekta i da će taj auto-put po kvalitetu biti primer i za druge slične investicije u toj oblasti.\nOn je dodao da SAD ostaju otvorene za podršku Srbiji u sprovođenju reformi koje doprinose bržem putu Srbije ka članstvu u Evropskoj uniji, navodi se u saopštenju.


Vuković: Manjinsku vladu potrebno je što prije formirati | MINA\nNaslovnicaCrna GoraVuković: Manjinsku vladu potrebno je što prije formirati\nVuković: Manjinsku vladu potrebno je što prije formirati\nfoto: DPS Facebook, screenshot\nPodgorica, (MINA) – Svako odgađanje formiranja nove vlade vodi Crnu Goru u političku nestabilnost, kazala je poslanica Demokratska partija socijalista (DPS) Aleksandra Vuković, navodeći da u toj partiji očekuju da manjinska vlada bude formirana što prije.\nOna je, na konferenciji za novinare, rekla da su u DPS-u krajem prošle sedmice bili decidirani u tome da ostavljaju još mali prostor da manjinska vlada bude što prije formirana, s obzirom na to da je ona u interesu crnogorskih građana i javnosti.\nVuković je navela da je DPS postavio samo četiri uslova.\n“I to se bukvalno ne može nazvati nikakvim uslovljavanjem, s obzirom na to da se uslovi odnose na interese naše države i društva – ubrzanje evropskih integracija, ekonosmki razvoj, poboljšanje zdravstvenih prilika i obezbjeđivanje da bezbjednosni sektor konačno bude stabilizovan“, navela je Vuković.\nKako je kazala, sa ta četiri uslova su izašli pred one koji pregovaraju o novoj vladi.\nVuković je dodala da misli da je DPS u potpunosti doprinio formiranju manjinske vlade.\n“Očekujemo da će ona biti biti ovih dana formirana. Takav uslov smo i postavili – da nam je ona što prije potrebna, jer svako odgađanje odvodi Crnu Goru u političku nestabilnost“, rekla je Vuković.\nPoslanik DPS-a Miloš Nikolić, upitan da prokomentariše navode da su odluka o imenovanju mandatara i formiranje manjinske vlade neustavni, kazao je da nijesu saglasni sa tim mišljenjem.\nOn je rekao da je Ustav jasan – mandat Skupštine je četiri godine i on može završtiti raspuštanjem parlamenta, skraćenjem mandata ili istekom roka.\n„Budući da nemamo nijedan od ova tri uslova ispunjena i da Skupština ima mandat još dvije god i četiri mjeseca, u okviru tog perioda moguće je izabrati novu vladu, nakon što je prethodna na ustavan način pala“, naveo je Nikolić.\nOn je rekao da je jedini rok kojim se trenutno rukovode rok od 90 dana.\n„Budući da je u Ustavu jasno precizirano da će se vanredni paralemantarni izbori raspisati po sili Ustava, ukoliko u roku od 90 dana od kad je predsjednik države dao mandataru mandat, ne bude izabrana vlada“, pojasnio je Nikolić.\nOn je kazao da je riječ o 4. ili 5. junu.\n„Do tog roka, još nekih 40 dana, moguće je postići dogovor. DPS je u ovom trenutku u potpunosti fokusiran na to i vjerujemo da doprinosimo dolasku do dogovora oko formiranja manjinske vlade“, rekao je Nikolić.


“Euroleague United” i KK Crvena zvezda – Vežbajte uz Bilija Berona [FOTO] - Sportska centrala\n7 apr 2020. 15:06\nKK Crvena zvezda i prvotimac našeg kluba Bili Beron u saradnji i kao partneri Evrolige, potrudiće se u narednom periodu dok traje globalna pandemija virusa COVID-19 da olakšaju period, dane, nedelje i mesece svima koji ih provode u svojim domovima.\nOvoga puta Bili Beron neće ubacivati daleke trojke, važne dvojke, igrati utakmice u crveno-belom dresu, već će kao svojevrsni trener u serijalu “Bilijev gym” držati svojevrsne “javne treninge” svima koji žele na ovaj način da održe formu svog tela i svog duha.\nAmerički bek je otputovao u svoju domovinu početkom proglašenja vanrednog stanja u Republici Srbiji, trenutno je sa porodicom u saveznoj državi Florida,a svoj debi u svojevrsnom “gym-u” igrač Crvene zvezde imaće u utorak od 18 časova na zvaničnoj Instagram stranici Evrolige Biće tu od svega pomalo, dnevni trening, ćaskanje sa navijačima, gosti iznenađenja iz Evrolige, a serijal u nastavcima počinje večeras tačno u 18 časova.\nOva “akcija” je deo važne kampanje Evrolige pod nazivom “Euroleague united” u kojoj učestvuju svi klubovi, igrači, treneri, ambasadori Evrolige u danima kada svi mi pogođeni virusom Covid – 19 treba da pokažemo svojevrsno zajedništvo i solidarnost.\nKK Crvena zvezda mts javno je prilikom proglašenja vanrednog stanja od strane nadležnih organa Republike Srbije saopštio da će na svaki mogući način podržavati sve mere jer su u interesu zdravlja svih građana naše zemlje.\nZato još jednom apelujemo na sve da ostanu kod svojih kuća, budu disciplinovani, drže socijalnu distancu, kako bi se sačuvali od globalne pandemije virusa Covid-19. O košarci i sportu ćemo kada dođu bolja vremena za sve.


Grčki ministar: Razmatramo dozvolu prelaska grčke granice sa samo jednom dozom vakcine | Insajder\nGrčki ministar: Razmatramo dozvolu prelaska grčke granice sa samo jednom dozom vakcine\nMinistar turizma Grčke Haris Teoharis je danas rekao da se nada otvaranju granica za srpske turiste pre pravoslavnog Uskrsa te da se razmatra mogućnost prelaska grčke granice bez testa, sa samo jednom primljenom dozom vakcine protiv koronavirusa.\nMinistar turizma Grčke Haris Teoharis Foto: Betaphoto/Miloš Miškov\n"Postoji mogućnost da ćemo prihvatati ljude bez testova sa samo jednom primljenom dozom vakcine. Neka istraživanja pokazuju da čak i prva doza ima visok nivo efikasnosti. Ipak konačnu odluku će doneti naši lekari. Nećemo komercijalizovati ovu odluku", rekao je Teoharis novinskoj agenciji Beta.\nTuristička sezona u Grčkoj zvanično počinje 14. maja.\n"Čekamo da vidimo da li će uvedene mere imati efekta u vidu broja novozaraženih i pritiska na zdravstveni sistem. Ako situacija bude dobra u aprilu razmatraćemo probno otvaranje granica za nekoliko država koje su vodeće po broju vakcinisanih, a Srbija je jedna od njih. Nadamo se da ćemo otvoriti granice pre pravoslavnog Uskrsa", rekao je grčki ministar.\nIstakao je da Grčka sa Srbijom želi da napravi sistem koji će turistima omogućiti da uđu u Grčku, ali i da tamo ostanu bezbedni.\n"Pripremamo memorandum koji će biti potpisan u narednih nekoliko dana, kojim će se pokrenuti tehnička komunikacija na granicama kako bismo mogli da proverimo validnost papira koje ljudi donose", rekao je Teoharis.\nStanovnici Srbije u Grčku će moći da uđu sa potvrdom o vakcinaciji, negativnim testom ili potvrdom da su preležali kovid-19. Biće prihvaćene sve vakcine, uključujući Sinofarm i Sputnjik V koje nisu odobrene u EU.\nTeoharis je rekao da je planirano i nasumično testiranje na granicama, a da će pozitivni biti smešteni u karantin ili poslati nazad kući.\n"Ako neko od turista, međutim, tokom odmora ima simptome biće pregledan. Ukoliko ima indikacija da je zaražen biće testiran i nadgledaće se njegovo stanje. Takođe će mu biti obezbeđen karantin ili hospitalizacija ukoliko je potrebno, bez ikakve naknade. Svi medicinski troškovi povezani sa kovidom-19 biće besplatni", rekao je ministar.\nSvaki hotel u Grčkoj je u obavezi da bude u komunikaciji sa lekarima.\n"Ljudi će moći da uživaju u odmoru poštujući mere koje svi Grci poštuju i da budu sigurni da se o njihovoj bezbednosti vodi računa", dodao je.\nGrčki turistički sektor je prošle godine zbog epidemije korona virusa izgubio tri četvrtine prihoda.\n"To je velika brojka, ali to je nešto sa čim se suočavaju i druge zemlje. Naš cilj je prošle godine bio da grčki brend ostane jak. O svima koji su dolazili u zemlju brinuli smo kao o svojoj porodici", rekao je i dodao da ne želi da ima očekivanja za ovo leto, ali da će sigurno biti bolje nego prošle godine.\nMinistri trgovine, turizma i telekomunikacija Srbije i Grčke Tatjana Matić i Haris Teoharis potpisali su danas u Beogradu zajedničku izjavu o saradnji dva ministarstva tokom i posle pandemije. Teoharis je rekao da će za putovanje u tu zemlju iz Srbije biti prihvaćene sve vakcine protiv kovida19 kao i da će se priznavati i pi-si-ar (PCR) i antigenski testovi.


Vi ste naši evroligaši - CdM\nVi ste naši evroligaši\n“Ponosni smo i privilegovani što je evroligaški put Budućnost Volija započeo iz našeg grada. Budućnost Voli kao sportski ponos Crne Gore sa zahtjevnim trenažnim evroligaškim procesom, našla je sve uslove u sportskoj i turističkoj infrastrukturi koju Kolašin ima. To nas obavezuje da i dalje radimo na turističkom i sportskom imidžu našeg grada” istakao je Milosav Bato Bulatović, predsjednik opštine prilikom zvaničnog prijema delegacije KK Budućnost Volija koju su predvodili Gavrilo Pajović, sportski direktor i Aleksandar Džikić, šef stručnog štaba.\nBulatović je najavio da će nova lokalna uprava učiniti sve da stvori što bolje uslove za kolašinske sportiste i da se na pravi način organizuje korišćenje sportske infrastrukture u gradu.\nTokom razgovora su pomenuti vrijedni produkti kolašinske košarkaške škole od Vlada Šćepanovića, svjetskog i evropskog prvaka pa do Marka Simonovića i Viktora Vujisića kojima pripada budućnost crnogorske košarke.\nGavrilo Pajović, igračka legenda i sportski direktor Budućnost Volija se zahvalio na uručenoj statui košarkaša i kazao da se njegov klub u Kolašinu osjeća kao kod kuće, dodajući da će ove kolašinske pripreme biti dobar temelj za istorijsku evroligašku sezonu.\nNikola Ivanović je istakao da su na svakom koraku u Kolašinu dočekani na pravi način od hotela “Bjanka”, dvorane, glavne ulice, kafića, prodavnica.\nKapiten Suad Šehović se sjetio dana kada je sa mlađim selekcijama KK Jedinstvo igrao u Kolašinu i poželio da se i ovdje stvore takmičarski uslovi za igranje Super lige u crnogorskom košarkaškom prvenstvu.\nTijesno kao u ,Morači\nU kancelariji predsjednika kolašinske opštine, gdje je organizovan prijem košarkaša Budućnost Volija, bilo je i pomalo tijesno. Domaćini su objasnili da su namjerno napravili ovakvu atmosferu jer očekuju da tako tijesno bude i na tribinama “Morače” kada momci u plavima dresovima istrče na parket.\nOdlučili su da poslušaju prošlosezonsku komandu Aleksandra Džikića po kojoj “Morača” ne smije da bude pozorište, već navijačko grotlo. Budućnost Voli je evroligaški klub sa najviše domaćih igrača znači imaće se za koga navijati.


Snabdevanje stabilno – vode nema -\nSnabdevanje stabilno – vode nema\nPosle 5 godina agonije u kojoj se Zrenjaninci nalaze svakoga dana jer nemaju vodu za piće dok vlast obećava da je rešavanje problema na vidiku i da treba uložiti još samo malo novca i vremena da bi sve savršeno funkcionisalo, istekao je i poslednji aneks ugovora i Vodovod je (ponovo) preuzeo posao snabdevanja vodom.\nSrpska napredna stranka je prešla dug put – od sklapanja i skrivanja ugovora koji nije u skladu sa zakonom, preko ulaganja u postrojenje umesto investitora koji je dužan da pokriva troškove saniranja brojnih kvarova, hvaljenja rezultatima rada postrojenja koje nijedno nezavisno merenje nije registrovalo i hapšenja i brzopoteznog puštanja na slobodu bez epiloga, do konačnog priznavanja istine da nešto nije u redu sa postrojenjem.\n„Rešavanje problema pijaće vode je prioritet broj jedan koji zahteva angažovanje svih Zrenjaninaca i tu nema nikakve dileme, ali ne smemo zaboraviti da pozovemo da odgovornost sve one koji su nas doveli u ovu situaciju. Samo zahvaljujući zalaganju i upornosti pojedinaca, koji su imali podršku građana i udruženja i stranaka koje predstavljaju, uspeli smo da zagrebemo površinu i da podnesemo više krivičnih prijava koje sad, nažalost, stoje u nečijoj fioci. Ipak, verujem da će se i to promeniti,“ izjavila je odbornica demokrata Alisa Kockar.\nAlisa Kockar smatra da je radi rešavanja problema neophodno preduzeti naredne korake u što kraćem roku i u ime Gradskog odbora Demokratske stranke podnosi sledeće zahteve:\n1. da gradske vlasti podnesu izveštaj građanima i saopšte koliko je novca direktno ili indirektno uloženo u postrojenje tokom poslednjih pet godina,\n2. da gradska vlast preduzme korake kako bi se šteta koju je grad Zrenjanin pretrpeo nadoknadila, jer čak i sami predstavnici vlasti priznaju da „investitor“ nije ispunio ugovornu obavezu,\n3. da se pruži podrška nadležnim organima da bez pritiska obavljaju svoj posao, podignu optužnice i procesuiraju sve one koji su prekršili zakon u aferi „fabrika vode“,\n4. da se u što kraćem roku predstavi plan rešavanja problema, u čijem bi formulisanju učestvovale sve zainteresovane strane (stručnjaci, građani, mediji, pozicija, opozicija, udruženja).


„OD INSPIRACIJE DO DELA“\nKonkurs za umetnike i kreativce,\nnagrada 75.000 dinara\nBeograd, 12. 05. 2020. godine – Nacionalna platforma Srbija stvara i studio za razvoj video igara Playrix RS, uz podršku Programa Ujedinjenih nacija za razvoj (UNDR) pozivaju sve profesionalne umetnike/ce i kreativce svih profila da se prijave na konkurs „Od inspiracije do dela“.\nCilj i ideja konkursa je pružanje podrške umetnicima/cama i kreativcima koji su zbog izbijanja pandemije bili onemogućeni da rade, zbog čega su mnogi zapali u tešku finansijsku situaciju, kaže viša savetnica Predsednice Vlade RS za kreativne industrije i turizam Ana Ilić, koja predvodi tim platforme „Srbija stvara“\n„To ih ipak nije sprečilo da i u kriznim trenucima pronađu način i iz svojih domova dopru do publike. Da brojnim umetničkim i kreativnim sadržajima pruže utehu, ohrabrenje, inspiraciju i motivaciju. Želimo da ukažemo na ogroman značaj i neophodnost kulture, umetnosti i kreativnih industrija, koje su bile od suštinske važnosti tokom trajanja vanrednog stanja. Vreme je da sada mi njih podržimo“, kaže Ilić.\nU tom kontekstu, važno je istaći i izuzetan primer kolegijalnosti i društvene odgovornosti unutar kreativnog sektora, koju je, priključivši se sponzorisanju konkursa, pokazao predstavnik privatnog sektora KI – studio za razvoj video igara „Playrix RS“ iz Novog Sada.


Objavljeno: 20.04.2013, 11:53:03 , 11:54:15\nNIS i Gasprom otvaraju vrata mladim talentima\nNaftna industrija Srbije (NIS) želi da obezbedi poslove za najtalentovanije mlade kadrove, a veliku pažnju poklanja i obuci zaposlenih, izjavio je zamenik generalnog direktora te kompanije Dmitrij Fomenko.\nObjavljeno: 19.04.2013, 16:14:41 , 16:17:19\nSamsung Galaksi S4 od 27. aprila kod operatora\nNajnovija generacija Samsungove linije smart telefona Galaksi S4 može se očekivati kod domaćih operatora već od 27. aprila, nakon čega će biti dostupan i na svim Samsung prodajnim mestima u Srbiji.\nObjavljeno: 19.04.2013, 15:22:49 , 15:24:34\nItalijanski vodeći modni brend, OVS, sutra otvara nov prodajni objekat na beogradskim Terazijama, nudeći novi imdiž i novo modno iskustvo, najavio je danas generalni direktor kompanije Franćesko Sama.\nObjavljeno: 19.04.2013, 14:52:20 , 15:48:05\nObjavljeno: 19.04.2013, 14:41:31 , 14:45:26\nBeloruski “Amkodor” do kraja maja dostavlja ponudu za Prvu petoletku\nPredsednik opštine Trstenik Miroslav Aleksić očekuje da beloruska kompanija “Amkodor”, koja je zainteresovana za kupovinu četiri fabrike u okviru Prve petoletke, do kraja maja dostavi konkretnu ponudu i plan investicija u toj opštini.\nObjavljeno: 19.04.2013, 14:38:41 , 14:40:36\nUsluge u Telekomu i na znakovnom jeziku\nZaposleni u poslovnicama Telekoma Srbija u Beogradu od maja će početi da pružaju usluge i na znakovnom jeziku, najavljeno je danas iz te kompanije.\nObjavljeno: 19.04.2013, 14:02:38 , 14:04:48\nPorastao profit Dženeral elektrika u prvom kvartalu\nNeto profit američke kompanije Dženeral elektrik (GE) porastao je za 16 odsto u prvom kvartalu ove godine zbog veće dobiti od prodaje avionskih motora i transportne opreme.\nObjavljeno: 19.04.2013, 13:01:31 , 13:03:39\nJat uzima na lizing dva Erbasova aviona od Adrija ervejza\nSrpski avioprevoznik Jat ervejz će od slovenačke kompanije Adria ervejz uzeti na lizing dva Erbasa A319, na tri godine, a avione će održavati "Jat Tehnika", potvrđeno je danas Tanjugu u Jat ervejzu.


Energyobserver - KURTI (NIJE) UKINUO TAKSE\n"Premijer privremenih institucija samouprave u Prištini (Kurti) najavio je, da budemo sasvim precizni, samo oročenu suspenziju taksi i to uslovno, a istovremeno uvodi nove kaznene mere za naše gradjane i privredu, koje naziva reciprocitetom", naveo je Đurić.\nOn je rekao da Priština nastavlja da se "poigrava" tim pitanjem i ekonomskom perspektivom društva na Kosovu, te da je ta odluka "predstava" namenjena delu medjunarodne zajednice.\nDirektor Kancelarije za KiM takođe je ocenio je da se tom odlukom situacija izmedju Srbije i Kosova "ne deeskalira" i ne vraća na stanje pre uvodjenja "anticivilizacijskih taksi"... već se, kako je rekao, na "perfidan način" uvode do sada nepostojeće barijere za trgovinu i kretanje ljudi i robe.\nKurti je 31. marta na vanrednoj konferenciji za medije rekao da je odluka o ukidanju taksi, koje su uvedene u novembru 2018, stupila na snagu u ponoć i da će biti na snazi do 15. juna, kada će biti sagledani rezultati primene.\nKosovo je 2008. proglasilo nezavisnost koju Srbija i brojne zemlje, uključujući pet članica EU, ne priznaju.\nUZ posredovaje EU Srbija, kandidat za članstvo u EU, i Kosovo, potencijalni kandidat, pregovaraju o sveobuhavtamom sporazumu kojim bi se rešio dugogodišnji spor i omogućio napedak na putu ka EU.\nTakse su uvedene kao odgovor na napore Srbije da blokira pridruživanje Kosova međunarodnim organizacijama.\nVisoki predstavnik EU za spoljnu politiku i bezbednost Žosep Borel pozdravio je odluku Prištine da u potpunosti ukine takse na proizvode iz Srbije i BiH.\n"Srećan sam što vidim odluku o potpunom ukidanju taksi od strane kosovske tehničke vlade za robu koja dolazi iz Srbije i BiH. To je važna odluka. Regionalna saradnja je ključna, kao i održavanje protoka robe, posebno u vreme krize COVID-19", naveo je 1. aprila Borel u poruci na Tviteru.\nKada je reč o merama reciprociteta, Kurti je ukazao na potrebu da fitosanitarna i veterinarska dokumentacija u trgovini između Kosova i Srbije bude u skladu sa ustavnim i zakonskim rešenjima na Kosovu.\n"Mere reciprociteta odnosno međusobnih odnosa su institut odnosa između suverenih država koji je priznat osnovnim principima međunarodnog prava“, kazao je Kurti pominjući konkretna međunarodna dokumenta i principe koji to uređuju.\nKurti je ukazao da je od stupanja na snagu sporazuma CEFTA Srbija uspostavila niz trgovinskih netarifnih barijera prema Kosovu, poput barijera u tranzitu, tehničkih i političkih barijera, čime je nanela veliku štetu kosovskim izvoznicima i uvoznicima i izazvala veliki trgovinski deficit u odnosima dve zemlje.\nPrema procenama srpskih zvaničnika, Srbija je zbog taksi gubila u proseku po milion evra dnevno a na gubitku je bilo i Kosovo čija je privreda zavisna od trgovine i nabavke repromaterijala iz Srbije.


Delta "preti" da će napustiti Srbiju\n14/07/2016 | 21:12\nKompanija Delta Holding u vlasništvu Miroslava Miškovića saopštila je da će ukoliko ne dobiju dozvole od Grada, biti prinuđeni da investicije usmere van Srbije.\nDelta Holding je na kolegijumu naveo da ima velike planove za izgradnju nekretnina u Srbiji, kao i da su pripremljeni projekti i obezbeđeno finansiranje za četiri investicije: poslovnu zgradu Delta holdinga, šoping mol Delta planet na Autokomandi, hotel Interkontinental i poslovnu zgradu na Novom Beogradu.\n“Nažalost, ni posle dve i po godine razgovora sa gradskim vlastima i obećanja da će svi uslovi biti obezbeđeni, ni za jednu od ovih lokacija dozvolu za gradnju nismo dobili”, kažu u Delti.\nNavodi se da, s obzirom na to da priprema lokacija angažuje velika sredstva, ne postoji mogućnost, a ni volja da se unedogled čekaju potrebne dozvole.\n“Ukoliko u najkraće vreme ne bude moguća realizacija ovih projekata, Delta će biti biti prinuđena da menja postojeće planove odnosno da svoje investicije usmeri van Srbije”, poručuju u Delta Holdingu.\nDelta je najavila i nove investicije u regionu. Osim izgradnje Interkontinental u Ljubljani čije otvaranje je planirano 2017. godine, kompanija će početkom sledeće početi i izgradnju šoping-mola u Banjaluci, za koji kažu da če biti najveća investicija u Republici Srpskoj.\nPrihod Delta holdinga u prvih šest meseci 2016. iznosio je 27,06 milijardi dinara, što je četiri odsto više nego u istom periodu prošle godine. U prvom polugodištu 2016. Delta agrar je izvezao robe u vrednosti od 37 miliona evra.\nVrelo leto na Adi, a cene da se smrzneš


Rusija ide na sve ili ništa: Pobedićemo u ratu koji je započela Amerika | Klix Info\nRusija ide na sve ili ništa: Pobedićemo u ratu koji je započela Amerika\nNeprijateljsko i bahato ponašanje Zapada prema Rusiji čini situaciju na energetskim tržištima ozbiljnom i da bi pobedila Ameriku u ekonomskom ratu, Moskva mora da učini sve što odgovara njenim interesima, izjavio je portparol Kremlja Dmitrij Peskov.\n„Evropski lideri jednoglasno priznaju da Moskva neprekidno i u potpunosti ispunjava svoje obaveze u pogledu svih aktuelnih sporazuma i ugovora. Ali vidite bahato ponašanje, neprijateljsko bahato ponašanje koje su preduzele zemlje kolektivnog Zapada, koje, naravno, čini situaciju vrlo složenom i primorava nas da je ozbiljno razmotrimo“, rekao je Peskov novinarima.\nSituacija na energetskim tržištima je prilično turbulentna i ne zna se koji će stepen dostići, upozorio je on.\n„Sjedinjene Američke Države su, bezuslovno, objavile ekonomski rat Rusiji, one vode ovaj rat, de fakto tako i jeste“, ocenio je Peskov.\nSankcije Zapada protiv Rusije bile su očekivane, shodno tome, unapred su počele pripreme za mere za minimiziranje njihovih posledica, naglasio je. Kao odgovor na odbijanje vlasti SAD da uvoze rusku naftu i gas, Moskva će delovati na osnovu sopstvenih interesa i koristi tu situaciju, precizirao je portparol.\n„Da, zaista, situacija zaslužuje veoma duboku analizu – mislim na odluke koje je saopštio američki predsednik Džozef Bajden. Ako me pitate šta će Rusija da uradi – ona će uraditi ono što joj je potrebno i od koristi u ovoj situaciji. Mi štitimo svoje interese i sve ćemo raditi u strogom skladu sa našim interesima“, odgovorio je Peskov novinarima na pitanje da li će Moskva preduzeti konkretne mere nakon američkog odbijanja da uvozi rusku naftu i gas.\nRusija ostaje pouzdan garant energetske bezbednosti\nPrema rečima portparola ruskog predsednika, Moskva je bila i ostaje pouzdan garant globalne energetske bezbednosti.\n„U više navrata smo govorili da je Rusija bila, jeste i biće pouzdan garant energetske bezbednosti ne samo evropskog kontinenta, već i svetskog nivoa. I čak i sada se, kao što vidite, energetski resursi isporučuju njihovim primaocima. Rusija ceni svoju reputaciju pouzdanog snabdevača energetskim resursima“, odgovorio je Peskov na pitanje da li je Rusija spremna da isporučuje naftu i gas zemljama koje su podržale sankcije protiv nje.\nKomentarišući izjavu zamenice američkog državnog sekretara Viktorije Nuland da je ruski gasovod „Severni tok 2“ navodno „mrtav, da nema šanse za oživljavanje i da je to gomila metala na dnu mora“, Peskov je primetio da je u ovoj situaciji tipično da o tome govori visoki američki diplomata.\n„U međuvremenu, to je, naravno, metal, ali je spreman za upotrebu“, naglasio je on.\nIstovremeno, pitanje o cenama po kojima se energenti sada isporučuju iz Ruske Federacije preusmerio je kompanijama. To je pitanje za kompanije, kaže Peskov.\nNa pitanje da li je Kremlj imao direktive u vezi sa tim, on je podsetio da „postoje ugovorne obaveze“.\nAmerički predsednik Džozef Bajden objavio je u utorak da Amerika uvodi zabranu na uvoz energenata iz Rusije. On je u televizijskom obraćanju rekao da Vašington razume da saveznici u Evropi ne mogu da se pridruže toj zabrani.\nPodsetimo, Rusija je 24. februara pokrenula specijalnu operaciju čiji je cilj demilitarizacija i denacifikacija Ukrajine, kao i „zaštita ljudi koji su već osam godina bili izloženi maltretiranju i genocidu od strane kijevskog režima“. Prema saopštenju Ministarstva odbrane Ruske Federacije, Oružane snage napadaju samo vojnu infrastrukturu i ukrajinske trupe, nema pretnje po civilno stanovništvo.\nNakon toga, zapadne zemlje su počele da uvode sankcije Rusiji, praktično svim sektorima ruske privrede, a brojne zemlje obustavile su i avio-saobraćaj sa Rusijom. Prema rečima portparola ruskog predsednika Vladimira Putina Dmitrija Peskova, sankcije Zapada su veoma ozbiljne, ali se Rusija za njih blagovremeno pripremila.\nUpdated: 10 марта, 2022 — 3:26 pm


Politika koči istragu? - SDCafe.rs\nHome\tInfo\tPolitika koči istragu?\nPolitika koči istragu?\nGradonačelnica Smedereva, Jasna Avramović, optužila je Osnovno tužilaštvo u ovom gradu za nesavestan rad i zataškavanje istrage o zloupotrebama u ovdašnjem "Parking servisu" – ne skrivajući sumnju da se sve to dešava zbog toga što su neki tužioci pripadnici Demokratske stranke.\n– Direktor "Parking servisa", koji je demokrata, radio je sve i svašta. Još ne znamo dokle su stigle istražne radnje, jer je tužilac iz iste političke grupacije, baš kako i pola Tužilaštva, pa se vidi kako izgleda kada ste vi radili reformu pravosuđa i dovodili vaše kadrove. Tada se i ovakve stvari guraju "pod tepih" – poručila je Avramovićeva odbornicima DS sa skupštinske govornice.\nU Osnovnom tužilaštvu odbili su da komentarišu ovu izjavu gradonačelnice, ali tvrde da se sve istrage – posebno one iz oblasti privrednog kriminala – sprovode efikasno. Nezvanično nam je potvrđeno i to da, od juna prošle godine, traje tužilačka istraga protiv ukupno 12 osoba, od kojih je šestoro upravo iz "Parking servisa", a među njima je i nekadašnji direktor Saša Nešić. Policija je podnela krivične prijave zbog zloupotrebe položaja i poreske utaje, a obuhvaćeni su i neki spoljni saradnici…\n– Svi okrivljeni su saslušani, kao i veliki broj svedoka, a trenutno je u toku ekonomsko-finansijsko veštačenje obimne dokumentacije – saopštavaju iz Osnovnog tužilaštva.\nIstovremeno, činjenica je da ova smederevska gradska firma predstavlja jednu od malobrojnih iz te delatnosti u Srbiji koja posluje sa gubitkom. Po podacima iz decembra 2014, dug "Parking servisa" iznosio je 30, a potraživanja tek nešto više od osam miliona dinara. Shodno poslednjem izveštaju Agencije za privredne registre, u 2013. prihodovali su 65 miliona, a bili "kratki" 16,5 miliona dinara, što je nadoknađeno umanjenjen kapitala firme!\nPre pola godine, radnicima se za plate dugovalo 11,6 miliona dinara, a sada oni od "Parking servisa" još očekuju šest zarada.\nJasna Avramović je optužila i sudiju Dragoslava Milanovića da je protiv nje "izmišljao dokaze i izjave, te vodio politički proces kao eksponent DS"…\n– Takvim ljudima nema mesta u pravosuđu. Ako su se igrali sa gradonačelnikom, kako će se igrati sa ostalim ljudima – izjavila je Avramovićeva, napomenuvši da su je "građani pitali da li će odbornici tražiti smenu sudije koji je sudio bez dokaza".\nPodsetimo, ona je – posle prvostepene osuđujuće presude Višeg suda za primanje mita – pravosnažno oslobođena optužbi pred Apelacionim sudom.\nSmederevcima voda skuplja za četvrtinu\nZavršeno Svetsko prvenstvo u ribolovu, Srbija ima Svetskog prvaka\nSaopštenje za medije Ujedinjene opozicije Smedereva\n“Kako vas nije sramota?” -Saopštenje za javnost Ujedinjene...\nStaje Železara, radnici na plaćenom\nSavatijević profitirao milion evra\nNajavljen drugi Ambijentalni pozorišni festival Tvrđava Teatar...


Novac MMF-a uplaćen entitetima i Brčko distriktuAsocijacija poduzetnika Hercegovine | Asocijacija poduzetnika Hercegovine\nUplaćena sredstva MMF-a entitetima\nGuverner Centralne banke BiH Senad Softić izjavio je da su sredstva od oko 330 milijuna eura kredita MMF-a namijenjenih za povećane potrebe zdravstvenog sektora i financiranje mjera ekonomske stabilizacije uplaćena na podračune ministarstava financija Republike Srpske i Federacije BiH, te Brčko distrikta, u omjeru koji je ranije dogovoren.\nOn je rekao da su sredstva uplaćena na račune banaka po instrukcijama nadležnih ministarstava i da tim sredstvima Republika Srpska, Federacija BiH i Brčko distrikt mogu da raspolažu.\nVijeće ministara u utorak je jednoglasno donijelo odluku o raspoređivanju sredstava Instrumenta za brzo financiranje od Međunarodnog monetarnog fonda /MMF/.\nOvom odlukom, koju je predložilo Ministarstvo financija i trezora u Vijeću ministara, utvrđuje se raspored povučenih sredstava Instrumenta za brzo financiranje od MMF-a u ukupnom iznosu od 265,2 milijuna specijalnih prava vučenja protivvrijednosti KM, prema važećem kursu na dan povlačenja sredstava, što iznosi oko 330 milijuna eura.\nSredstva su raspoređena po osnovu Instrukcije o alokaciji sredstava Ministarstva financija i trezora BiH i to 61,5 posto za FBiH sa svojih 10 kantona, 37,5 posto za Republiku Srpsku i jedan odsto za Brčko distrikt.


„Fejsbuk” optužen da cenzuriše objave o policijskoj brutalnosti\nM. D.\t 3. novembra 2016. 06:00\nJoš se nije slegla prašina oko cenzure fotografije devojčice iz Vijetnamskog rata na „Fejsbuku”, a ta društvena mreža našla se na udaru novih optužbi. Koalicija sastavljena od 70 grupa za ljudska prava uputila je pismo osnivaču i direktoru „Fejsbuka” u kojem traži da kompanija razjasni svoju politiku uklanjanja sadržaja. Aktivisti su naveli da je najveća onlajn društvena mreža više puta brisala objave u kojima se dokumentuju kršenja ljudskih prava. Posebno su izrazili zabrinutost za slučajeve brisanja postova na zahtev policije, preneo je „Gardijan”.\n„Vaša kompanija sve više zauzima centralnu ulogu u medijskoj kontroli. Vesti ne samo da se dele na ’Fejsbuku’ nego se često tamo i objavljuju. Duboko smo zabrinuti zbog nedavnih slučajeva u kojima ste cenzurisali dokaze o kršenju ljudskih prava, posebno slučajeve policijskog nasilja”, obratili su se direktno Marku Zakerbergu.\nUdruženja među kojima su Centar za medijsku pravdu i Boja promene ocenila su da „Fejsbuk” ima moralnu obavezu da zaštiti objave najranjivijih članova društva koji biraju ovu platformu da progovore o nepravdi.\n„Kada mreža jednostrano na zahtev vlasti cenzuriše sadržaj koji svedoči o policijskoj brutalnosti, postavlja opasan presedan koji dodatno vređa i ućutkuje marginalizovane zajednice, posebno obojene”, navedeno je u pismu.\nPomenuti su primeri cenzurisanja glasova crnačkog pokreta u SAD i pojedinih palestinskih novinara, uz konstataciju da se izveštaji o cenzuri pojavljuju svake sedmice, potvrđujući da nije reč o pojedinačnom „iskakanju”, već širem problemu kompanijskih standarda.\nPismo je upućeno nedelju dana pošto je „Fejsbuk” najavio da će dozvoliti objavu sadržaja koji ima informativnu vrednost čak i kada krši njihove standarde. Do promene je došlo posle duge rasprave o čuvenoj fotografiji iz Vijetnamskog rata, poznatoj kao napalm devojčica, koja krši pravila o zabrani dečje golotinje.\nU septembru je ona izbrisana sa naloga pisca Toma Egelanda i suspendovan mu je profil jer je devojčica koja beži od napalm bombe potpuno naga. Ista slika je cenzurisana i na nalogu švedskog lista „Aftenposten”, koji je pisao o slučaju. Novine su posle preko cele prve strane kritikovale „Fejsbuk”, a Zakerberga nazvale najmoćnijim urednikom na svetu. Na kraju se umešala i premijerka Erna Solber s komentarom da „’Fejsbuk’ uređuje istoriju”.\nReagujući na najavljenu promenu politike, urednik „Aftenpostena” je rekao da to nije dovoljno.\nIako američki džin interneta insistira na tome da je tehnološka, a ne medijska kompanija i da će se držati dalje od odlučivanja šta svet treba da čita, norveški urednik Espen Egil Hansen rekao je da „Fejsbuk” jeste medijska kompanija i to sa uticajem na globalne teme kakav do sada nije viđen.\n„Kada donosite odluke koji sadržaj je vredan kao vest i značajan, onda radite isto što i ja: urednik ste medijske kompanije”, preneo je njegove reči Bi-Bi-Si.\nHansen je pozvao „Fejsbuk” da bude otvoreniji o svojoj politici, a svetske medijske kompanije da se više potrude da se povežu sa čitaocima.\nČinijere Tutađinda iz Centra za medijsku pravdu izjavio je za „Gardijan” da „Fejsbuk” ide u pravcu da postane medijska kompanija i da to nosi određeni nivo odgovornosti.\n„To nije samo platforma na kojoj se ljudi informišu nego sve više mesto na kom ljudi iznose podatke o kršenju ljudskih prava i objavljuju vesti”, upozorio je predstavnik ove američke nevladine organizacije.


Czor tim - Centar za omladinski rad\nDiplomirala omladinski rad u zajednici na Jenčeping Univerzitetu, Švedska. Aktivna u oblasti omladinskog rada i razvoja zajednice od 1997. godine radeći u Hrvatskoj, Bosni i Hercegovini, Severnoj Irskoj i Srbiji. Iskustvo stiče u području direktnog rada sa mladima, razvoju kurikuluma i dostupnosti formalnog i neformalnom obrazovanja za omladinske radnike/ce, kao i uspostavljanje sistemskih struktura za priznavanje, institucionalizaciju i osiguranje kvaliteta omladinskog rada. Autorka i koautorka nekoliko publikacija iz oblasti omladinskog rada.\nTrenerica i akreditovana asistentkinja profesora od Jenčeping Univerziteta iz oblasti omladinskog rada sa fokusom na socijalno obrazovanje, zaštitu dece i mladih u omladinskom radu, menadžmentu u omladinskom radu i organizacija civilnog društva, grupnom radu i dr. Jedna od inicijatora započinjanja procesa profesionalizacije i osiguranja kvaliteta omladinskog rada kroz uspostavljanje Nacionalne Asocijacije Praktičara/ki omladinskog rada (NAPOR).\nMenadžerka za administraciju i finansije\nDiplomirana ekonomistkinja – smer menadžerka u bankarstvu i finansijama. Poseduje višegodišnje iskustvo u finansijskom menadžmentu privrednog sektora i OCD. U CZOR zadužena za celokupno finansijsko i administrativno poslovanje. Relevantno iskustvo stiče u oblasti upravljanja celokupnim organizacijskim budžetom koji uključuje više donatora, praćenja budžeta i finansijskog izveštavanja u skladu sa donatorskim politikama, pravilima, regulativom i procedurama, te važećim zakonima, kreiranju, implementaciji i održavanju budžetskih sistema, pripreme dokumenata za eksterne revizije i obavljanje interne revizije po potrebi.\nMenadžerka za obrazovanje\nAktivistkinja civilnog sektora od 2002. godine kada je započela svoje angažovanje u udruženju Edukacioni centar u Leskovcu. Po formalnom obrazovanju pravnica, ali dugogodišnje neformalno obrazovanje usmereno je na upravljanje projektima, promociju ljudskih prava i ravnopravnosti, omladinski rad.\nIzgradnja kapaciteta i podrška razvoju organizacija civilnog društva, ali i neformalnih grupa kao što su učenički parlamenti i inicijative mladih, deo su Violetinog radnog iskustva kao trenerkinje, facilitatorke, mentorke, konsultantkinje i borkinje za ljudska prava.\nU periodu 2018-2022 bila je zaposlena kao projektni službenik u Zajedničkom tehničkom sekretarijatu Programa prekogranične saradnje Srbija-Severna Makedonija gde je stekla iskustvo u procesu upravljanja grantovima i podršci korisnicima grantova koji se finansiraju u okviru programa.\nAutorka je i ko-autorka više akreditovanih obrazovnih programa od strane Zavoda za unapređivanje obrazovanja i vaspitanja Republike Srbije, i više priručnika i drugih radova u oblasti omladinskog i rada sa mladima.\nValidirana je omladinska radnica po kurikulumu Nacionalne asocijacije praktičara/ki omladinskog rada (NAPOR), gde je aktivna od osnivanja i gde je u 2 mandata, izabrana za Predsednicu Upravnog odbora 2014 -2018.\nNikolina je u svet omladinskog rada i volontiranja kročila 2017. kao članica Kolping Srbija Omladine. Nakon nekoliko godina volontiranja zaposlila se na poziciji koordinatorke za omladinske aktivnosti Kolping Društva Srbije. Takođe je vodila i javnozagovaračku inicijativu za unapređenje usluga socijalne zaštite u Novom Sadu (kroz program podržan od strane USAID-a). Učestvovala je u brojnim aktivnostima i programima za mlade, a najviše iskustva u radu sa mladima stekla na poziciji omladinske savetnice Kloping Youth Europe organizacije na čijem čelu je koordinisala rad mladih koji su dolazili iz brojnih zemalja Evrope i Afrike. Apsolventkinja na Pravnom Fakultetu Univerziteta u Novom Sadu. Po završetku studija planira da svoje ekspertize iz oblasti prava iskoristi kako bi oformila tim koji će pružati besplatnu pravnu pomoć mladim osobama na teritoriji Vojvodine.\nRad sa mladima za Nikolinu je neiscrpan izvor energije i inspiracije. Najproduktivnija i najsrećnija je u direktnom radu sa ljudima i u radu koji aktivno doprinosi razvoju zajednice. Nije uopšte sposobna da funkcioniše kao solo igračica, nego uvek i zauvek članica tima.\nŽivi po paroli „Možda ne mogu sve sama, ali sa svojim timom mogu sve“.\nU Centru za Omladinski rad na poziciji koordinatorke za obrazovanje je od januara 2022. godine.\nMenadžerka za javne politike\nDiplomirala novinarstvo na Odseku za medijske studije na Filozofskom fakultetu u Novom Sadu. U okviru desetogodišnjeg izveštavanja o događajima iz zemlje i sveta i uređivanja informativnih emisija različitih složenosti, najveću pažnju posvećuje radijskoj emisiji Reflektor čija je autorka i urednica, baveći se najvažnijim pitanjima sa kojima se suočavaju mladi u Srbiji i tražeći odgovore sistemske brige o njima. Emisija je prepoznata kao kontinuiran doprinos razvoju omladinskih politika i nagrađena Godišnjom medijskom nagradom za toleranciju koju dodeljuje Poverenik za zaštitu ravnopravnosti.\nObrađivajući teme odvažnosti za mlade i tragajući za rešenjima koji bi unapredili njihovo sazrevanje i uključivanje u svet odraslih, postaje omladinska radnica nakon što je završila Univerzitetski kurs za omladinske radnike/ce po licenci švedskog univerziteta Jenčeping. Takođe je sertifikovana trenerica u oblasti medijske pismenosti, što joj je i dominantno interesovanje, pored unapređivanja javnih politika sa fokusom na mlade.\nKonsultant za javne politike i održivost organizacije\n„Raditi sa mladima kroz bend, organizacije, medije, institucije, neformalne grupe je slično dolasku do dvanaestog – trinaestog pitanja u kvizu MILIONER, moraš dosta toga znati… “ – očigledno je bila misao koja je CZOR tim opredelila da ovom veteranu omladinske scene pruži priliku da se i dalje oseća mladim.\nOno što ga „vodi“, popularna motivacija, je mogućnost učešća u strateškim procesima koji za cilj imaju poboljšanje položaja mladih, kako kroz izradu novih, tako i kroz modifikaciju postojećih javnih politika, kao i kroz podizanje svesti o potrebi sistemskih rešenja kao jedinog mogućeg načina bavljenja mladima.\nKoordinatorka za komunikacije i medije\nApsolventkinja novinarstva na Odseku za medijske studije, na Filozofskom fakultetu u Novom Sadu. Tokom studiranja najviše se bavila aktivističkim temama, pitanjima položaja mladih u zajednici, kao i problemima marginalizovanih grupa.\nDve godine provela je kao aktivna članica najveće, međunarodne organizacije vođene od strane mladih – AIESEC, u kojoj se bavila kreiranjem i implementacijom marketinških kampanja, odnosima s javnošću, organizacijom događaja i konferencija za mlade, saradnjom sa koorporativnim sektorom, a sa ciljem održanja stanja mira i ispunjenja ljudskog potencijala.\nPostala je deo CZOR tima u januaru 2022. godine. Marinin ključni fokus je vidljivost CZOR-a kroz komunikaciju na društvenim mrežama, saradnju sa medijima i drugim relevantim organizacijama.\nMenadžerka za omladinski rad\nPrvi put ušla u omladinski sektor kao volonterka Foruma mladi i neformalna edukacija u Omladinskom klubu u Kotoru 2009. godine. Bila je omladinska aktivistkinja i vršnjačka edukatorka, a 2018. završila je A nivo univerzitetskog kursa ,,Liderstvo i razvojni omladinski rad u zajednici” Univerziteta Jenčeping. Deo je CZOR tima, gde kao koordinatorka za omladinski rad radi na kreiranju, koordinisanju i sprovođenju programskih pravaca i projekata usmerenih na direktan omladinski rad i osnaživanje mladih. Koordiniše volonterskom strukturom CZOR-a i trenerkinja je medijske pismenosti. Posebno je interesuju rad sa mladima u riziku od socijalne isključenosti, omladinska politika i izmešteni/terenski i digitalni omladinski rad, a njena omiljena reč u omladinskom radu je inkluzija. U slobodno vreme pokušava da završi Pravni fakultet, čita knjige o Hariju Poteru po 67. put i uči kako se upravlja društvenim mrežama.\nU Centar za omladinski rad kročila je prvi put sa 17 godina gde je rasla od aktivistkinje i volonterke, preko studetkinje programa „Liderstvo i razvojni omladinski rad“, do danas – omladinske radnice. Najviše uživa u direktnom radu sa mladima, a ispunjavaju je zajedničko kreiranje programa sa mladima, osećaj stvaranja promena u zajednici i posmatranje procesa ličnog razvoja pojedinaca.\nPored omladinskog rada, njen profesionalni poziv je rad sa osobama sa invaliditetom i decom sa smetnjama u razvoju. Tako je godinama aktivna i u organizacijama koje se zalažu za unapređivanje položaja osoba sa invaliditetom u zajednici, u kojima je vodila edukativne i kreativne radionice za odrasle i decu. Godinu dana provela je i u inostranstvu, gde je radila kao saradnica koordinatorke programa „Socijalna uključenost“, kao mentorka mladima sa intelektualnim invaliditetom u procesu profesionalnog osposobljavanja.\nTeži ka tome da učestvuje u kreiranju zajednice i okruženja u kom su svi ravnopravni i osnaženi da ostvare svoj pun potencijal.\nU svet omladinskig sektora ušla je sa 17 godina upravo kroz Centar za omladinski rad, nakon čega je vrlo brzo postala aktivna volonterka, kako u CZOR-u tako i u drugim organizacijama.\nKroz volontiranje u programu Mobilni omladinski klub, shvatila je čime želi da se bavi, te je upisala Socijalni rad na Filozofskom fakultetu.\nGleda da iskoristi svaku priliku za edukaciju u oblastima terenskog omladinskog rada, rada sa mladima u riziku, smetnjama u razvoju, inkuzivnom omladinskom radu i u oblastima omladinske politike i ekologije.\nFaktor koji je pokreće jesu ljudska prava, za koja želi sve efektivnije da se zalaže.\nDiplomirani psiholog, psihoterapeut KB pravca, trener, mentor, konsultant sa 20 godina iskustva u radu sa mladima organizovanim u organizacijama i neformalnim grupama na lokalnom, nacionalnom, regionalnom i međunarodnom nivou. Preko 15 godina iskustva, kako u kreiranju i implementaciji projekata, edukaciji, izradi strategija i javnih politika, tako i u njihovoj implementaciji na lokalnom, nacionalnom, regionalnom i EU nivou. 12 godina iskustva u radu sa lokalnim, nacionalnim i međunarodnim institucijama. Akreditor programa omladinskog rada u NAPOR-u, alumnista Krovne organizacije mladih Srbije i validirani omladinski radnik.\n„Mene, ako me se sete na dan mladih, sete se, ako ne, nikom ništa, moja je bila dužnost da radim. Najveće zadovoljstvo biće mi misao da sam izveo barem jednu mladu osobu na prav put!“


Proširen tim Stvar(a)oteke – Stvaraoteka\nAutorka: Teodora Belić\nSada nedavno, počekom decembra ove godine u Novom Sadu, pokrenut je volonterski program sa ciljem da se otvori prva biblioteka stvari u Srbiji. Oko dvadeset volontera, koji su se prijavili za ovaj projekat, našli su se sa organizatorima u prostorijama Infopolisa da se upoznaju zajedno sa planovima i zadacima, kao i zarad međusobnog upoznavanja. Dalji skupovi su održavani u prostorijama gde se planira otvaranje same bibiloteke.\nCilj je da se sugrađanima omogući lak pristup predmetima koje samo ponekad koriste. Stvar(a)oteka će raditi slično kao i svaka biblioteka, jedina razlika je što će se umesto knjiga pozajmljivati predmeti kao što su alati, električni uređaji iz domaćinstva, oprema za sport ili hobi. Takođe se planira da u okviru nje budu organizovane i besplatne radonice razvoja veština, popravljanja i prenamene starih i nefunkionalnih predmeta.\nVolonteri su se prijavili na jednu (ili više) od pet ponuđenih pozicija (PR-novinarka, grafički dizajner/ka, menadžer/ka za društvene mreže, fotograf/kinja, član/ica fundraising tima) u skladu sa svojim željama i interesovanjima. Ovom prilikom su i sami postali članovi CeROG organizacije. Planirano je da projekat traje oko tri meseca, od 1.12. do 29.02., a volonteri su dobrodošli da ostanu i posle toga. Planirani period volontiranja će obuhvatiti i samo otvaranje bibilioteke početkom februara. U planu su takođe i druga dešavanja koja će biti organizovana u sklopu Stvar(a)oteke, kao što je doniranje predmeta, upisivanje budućih članova, druženje i slično…


Automobili i motori - Strana 234\nOva navika uništava motor\nČesto koristimo auto za kratke relacije, a to može itekako da uništi motor.\nBMW M4 - Sportski kabriolet\nSpecijalno razvijeni elementi dizajna i opreme obezbeđuju ekskluzivnost kako eksterijera, tako i enterijera\nNema više "vajber" tehničkih pregleda\nNe zna se da li će menjati cene, ali je sigurno da se ukidaju besplatni pregledi vozila.\nBela boja i dalje broj jedan za automobile\nUz crnu, sivu i srebrnu, ahromatske boje i dalje su najzastupljenije. Kada je reč o hromatskim bojama, udeo plave i crvene gotovo da je podjednak, a za njima sledi braon nijansa. Ono što se može zaključiti u globalnom pregledu je da što je auto ma...\n"Santa fe" još moćniji\n"Hjundaijev" adut u SUV klasi: "Santa fe" sada izgleda još moćnije, atraktivnije. Svetlosne grupe su znatno drugačije osmišljene i raspoređene, tako da su dnevna LED svetla smeštena u branik vozila\nKraj jedne ere: Legendarna "buba" prestaje da se proizvodi\nFolksvagen odlučio: Legendarna buba odlazi u penziju, ali tek posle poslednjeg osvežavanja!\n10 stvari koje nas izluđuju u novima automobilima\nUživanje, pre svega, faktor je koji nam raskošno poklanjaju novi automobili, koji su danas moderni i sofisticirani . Sem toga su bezbedniji, kvalitetniji, sigurniji... Međutim, u moru inovacija, pre svega na planu bezbednosti i praktičnosti, stižu...\nBMW X4: I dalje veoma atraktivan\nZašto testirati auto čija je premijera bila pre četiri godine? Jer ima plavo-beli propeler i skoro 13 hiljada razloga.\nNemački proizvođač potvrdio je da će potpuno digitalizovana komandna tabla sa multimedijalnim sistemom koji je debitovao na novoj generaciji A klase uskoro biti ugrađivana i u ostale Mercedese.\n„CR-V” sada i sa sedam sedišta\nNa evropsko tržište uskoro stiže osvežen SUV model iz „Honde”. Prodaja bi trebalo da počne na jesen\nIzbor za "Svetski auto godine" u znaku SUV dominacije\nU najuži izbor kandidata za prestižnu tutulu najboljeg automobila 2018. u svetu ušla su čak 3 SUV modela.\nOvih deset stvari nemojte raditi dok vozite\nU toku vožnje "sve" odvlači pažnju. Nešto više, nešto manje…\n„Fordov” mališan u novom ruhu\n"Ford" predstavio restilizovane modele "Ka+" i "Ka+ aktiv" za 2018. Mnogo više izmena je u unutrašnjosti vozila učinjeno u odnosu na prethoni model\nDa vam automobil duže traje: Sve ima svoj rok…\nNa automobilu ništa nije napravljeno da traje večno, bilo da govorimo o motornom ulju, antifrizu ili filterima.\nHuracan - Najuspešniji Lambo u istoriji: Za 4 god. 10.000 vozila\nBazični model Huracan, koji je počeo da se proizvodi 2014, proslavlja veliki jubilej.\nOpel Insignia Grand Sport - Limuzina za „peglanje“ kilometara\nU gradu smo se mučili sa dužinom i velikom krugom okretanja, ali na otvorenom putu, nova „insignija grand sport“ otkriva svoj pravi karakter. Opel je unapredio svoj bestseler koji se sada bolje vozi, uz veću dozu komfora i bezbednosti.\nNovi najbolji porodični prijatelj – Inovativni Opel Combo Life\nOpel nastavlja svoju tekuću proizvodnu ofanzivu lansiranjem istinskog univerzalca u vidu Opel Combo Life modela\nOdlična Škodina ideja: I benzin i gas i baterije\nU prevodu, sve samo ne dizel!\nOpel Combo Life - Najbolji porodični prijatelj\nKompanija Opel nastavlja proizvodnu ofanzivu lansiranjem istinskog univerzalca u vidu modela „kombo“ - čudesnog porodičnog automobila, prepunog inovacija koje sve čini mogućim.\nVolvo XC40 je Evropski automobil godine\nDanas je na specijalnom događaju u Ženevi (dan pre otvaranja sajma automobila u tom švajcarskom gradu) održano svečano proglašenje pobednika u izboru za Evropski automobil godine 2018.


Češka: Hapšenja u Vladi, saslušan i premijer\nČeška: Hapšenja u Vladi, saslušan i premijer\n13 juna 2013\nJedinica češke policije za borbu protiv organizovanog kriminala sprovodi od noćas raciju u sedištu češke vlade, a kao svedok saslušan je i premijer Petr Nečas.\nUhapšeno je nekoliko političara vladajuće Građanske demokratske stranke i visokih činovnika. Među njima su, prema saznanjima medija, i najbliža saradnica premijera, direktorka njegovog kabineta i žena o kojoj su mediji nagađali da možda stoji iza raspada premijerovog braka Jana Nađova.\nPošto su racije u toku, između ostalog, u Ministarstvu odbrane i u kancelarijama nekih uticajnih čeških lobista, nadležno tužilaštvo još nije saopštilo nikakve zvanične podatke, dok je portparol Odeljenja za borbu protiv korupcije Pavel Hantak samo potvrdio da su u toku privođenja i pretresi. U operaciji učestvuje oko 400 policajaca u nekoliko gradova u Češkoj. Nezvanično, uhapšen je i nekadašnji šef poslaničkog kluba Nečasove Građanske demokratske stranke Petr Tluhorž, bivši ministar poljoprivrede Ivan Fuksa, direktor Državnih robnih rezervi i nekadašnji šef Vojne obaveštajne službe Ondrej Palenjik.\nU sedište vlade policajci su došli noćas, pola sata posle ponoći nakon što je završena sednica vlade.\nPretresena je i kancelarija lobiste Romana Janoušeka koga mediji povezuju sa korupcijom u praškom Gradskom saobraćajnom preduzeću. Još nema potvrđenih informacija o aferi, ali mediji navode da je reč o mahinacijama prilikom javnih nabavki od 2009. do 2012. godine, a da tužilaštvo i policija vode istragu već godinu dana.\nPremijer Petr Nečas još se nije oglasio, a opozicija je danas u parlamentu kategorično zatražila lično od njega objašnjenje za ta hapšenja bez presedana u Češkoj. Spominju se i vanredni izbori.


SUBOTIĆ: DA SE KAZNE ODGOVORNI ZA PROTERIVANJE HRVATA IZ VOJVODINE - Magločistač\nPočetna Aktuelno SUBOTIĆ: DA SE KAZNE ODGOVORNI ZA PROTERIVANJE HRVATA IZ VOJVODINE\nSubotić, koji je kao predsednik Vojvođanskog kluba u više navrata od različitih vlasti u Srbiji zahtevao isto, rekao je za agenciju Beta da je “sramota” što pred domaćim pravosuđem niko nije odgovarao za proterivanje Hrvata iz Vojvodine i naveo da su tada hiljade Hrvata proterane, a njih 25 je ubijeno i nestalo.\n“Zato je neophodno da republički parlament deklaracijom osudi proterivanje nesrpskog stanovništva iz Vojvodine i izvini se svim građanima koji su pretrpeli torturu. To Evropa za sada ne traži od nas, ali to treba učiniti zbog nas samih.\nOvo suočavanje je neophodno zbog nas samih i zato treba proglasiti dan sećanja na te ružne događaje”, kazao je Subotić.\nDodao je da “inspiratori zla” i njihovi izvršioci, kao i organizatori “humanog preseljenja” naroda nisu kažnjeni za svoja zlodela i podsetio da zločin proterivanja ljudi zbog druge vere i nacije nikada ne zastareva.\n“Srbija treba da stvori uslove za povratak svojih bivših građana hrvatske nacionalnosti i da ih pozove, ako žele da se vrate”, poručio je Subotić.


Skoplje: Ne mješajte se u naše unutrašnje poslove - Makedonija novi razlog za zabrinutost — Radio Velkaton : Radio Velkaton\nRadio Velkaton > Region > Skoplje: Ne mješajte se u naše unutrašnje poslove – Makedonija novi razlog za zabrinutost\nSkoplje: Ne mješajte se u naše unutrašnje poslove – Makedonija novi razlog za zabrinutost\nSKOPLJE – Ministarstvo za spoljne poslove Makedonije uputilo je danas protestne note ambasadorima Albanije i Kosova u Skoplju zbog stavova izraženih u vezi protesta u Makedoniji, objavljeno je na zvaničnoj veb stranici tog ministarstva. Za danas su u Skoplju zakazani protesti i kontraprotesti Albanaca nezadovoljnih presudom na doživotnu robiju šetorici njihovih sunarodnika za ubistvo petorice Makedonaca uoči Uskrsa 2012. godine. Ti protesti su se inače posljednjih dana proširili i van granica Makedonije. Albanci, naime, protestuju u Tirani i ispred sjedišta UN u Njujorku. Za danas protesti su zakazani u Briselu, a u sutra u Bernu.\nU noti se kaže da stavovi zvaničnika dviju zemalja mogu da se smatraju za mješanje u unutrašnje poslove ove zemlje.\nMakedonski mediji prenose da je “ambasadorima dviju država rečeno da stavovi i interpretacije koje dovode u pitanje funkcionisanje zakonske države i sudstva kao nezavisnog od vlasti u Republici Makedoniji zajedno sa političkim ocjenama visokih političkih predstavnika ne doprinose dobrim, konstruktivnim, pozitivnim, prijateljskim i dobrosusedskim odnosima”. Ambasadoru Kosova u Skoplju je, kako se navodi, uručena i protestna nota zbog paljenja makedonske državne zastave na protestima u Prištini održanim 8. jula.\nBEČ – Makedonija prijeti da postane novi razlog za zabrinutost EU na Balkanu, ocjenio je posmatrač Savjeta Evrope Štefan Šenah dodajući da je situacija u toj zemlji dramatična.\nŠenah, koji je u četvrtak doputovao u Skopje kako bi posredovao između strana u sporu, rekao je agenciji APA, da bi Makedonija ovim konfliktom mogla da ugrozi put ka EU i dospe iza Bosne i Hercegovine.\nPrema njegovim rečima, postoji opasnost da Makedonija na jesen izgubi status kandidata EU.\n“Situacija je potpuno zamršena”, istakao je Šenah ukazujući na proteste opozicije protiv vlade i novi međuetnički konflikt sa Albancima.


Boračka populacija čini 12 posto nezaposlenih u KS, kreće poticaj zapošljavanju - informativa.ba\nVijesti Lokalne vijesti Boračka populacija čini 12 posto nezaposlenih u KS, kreće poticaj zapošljavanju\n13 Nov 2019 12:42\nDirektor Službe za zapošljavanje Kantona Sarajevo Nermin Pećanac i ministar za boračka pitanja KS Ismir Jusko potpisali su danas Memorandum o saradnji radi poticanja mjera zapošljavanja, dodatnog obrazovanja i prekvalifikacija nezaposlenih članova boračke populacije.\nNa pres-konferenciji nakon potpisivanja istaknuto je da ta populacija čini 12 posto od ukupnog broja nezaposlenih u Kantonu Sarajevo, te da je potrebno da Služba i Ministarstvo u budućnosti sarađuju na izradi programa za njih.\nPećanac je rekao da programi moraju biti kvalitetni, izvodljivi i imati zatvorenu finansijsku konstrukciju, a da je najbolji, da to postignu, rad sa institucijama zaduženim za spomenutu populaciju.\n- Za programe vezane za memorandum planiramo izdvojiti najmanje tri miliona KM i ako Skupština KS usvoji rebalans budžeta mi te programe možemo pokrenuti prije kraja godine - istakao je Pećanac.\nJusko je naveo da je briga o nezaposlenim članovima boračke populacije u vrhu prioriteta ministarstva na čijem je čelu, te da će zahvaljujući saradnji sa Službom za zapošljavanje KS ona biti podignuta na viši nivo.\n- Sada možemo ciljano pomagati kategorijama koje u momentu traže posao jer samo Ministarstvo za boračka pitanja KS nema kapacieta za to - dodao je Jusko.\nSredstva za realizaciju programa za zapošljavanje članova boračke populacije Kantona Sarajevo osigurat će Služba za zapošljavanje KS, koja će također kroz definisanje prioriteta i specifikacija njihovih realnih potreba raditi i na izradi programa dodatnog obrazovanja i prekvalifikacija radi bržeg zapošljavanja.


BEOGRAD – Ministarstvo za rad, zapošljavanje, boračka i socijalna pitanja saopštilo je povodom izjava u javnosti hraniteljice u vezi s postupkom međunarodnog usvojenja maloletnog deteta iz Zrenjanina, da će taj postupak biti nastavljen “jer je na osnovu praćenja toka međusobnog prilagođavanja deteta i potencijalnih usvojitelja procenjeno da je konkretno usvojenje u njegovom najboljem interesu”.\n“Interes deteta i poštovanje zakona je jedino čime se rukovode nadležne institucije, i na to ne može imati uticaj pritisak javnosti”, saopštilo je Ministarstvo.\nU konkretnom slučaju, stoji u saopštenju, hraniteljica deteta je u trenutku započinjanja procesa usvojenja pokazala da ne odobrava odluku organa starateljstva i svojim ponašanjem i postupcima ga opstruisala, rukovodeći se sopstvenim uverenjem šta je detetov interes, uprkos ukazivanju i intervencijama svih stručnjaka koji su postupak vodili i kontrolisali.\n“Time je ona prekoračila granice svoje uloge i, uprkos ukazivanju na to da je, kao i svi akteri u postupku usvojenja, dužna da poštuje zakonsku obavezu čuvanja tajnosti podataka, davala javnosti netačne informacije o konkretnom postupku i svojoj ulozi u njemu, ne vodeći računa o posledicama koje mogu nastati za dete i potencijalne usvojitelje u delikatnom procesu uzajamnog prilagođanja, navelo je Ministarstvo.\nU saopštenju se ističe da su sve procedure i domaćeg i međunarodnog usvojenja precizno zakonski regulisane i da su sve aktivnosti u pomenutom slučaju preduzete po zakonu i u najboljem interesu deteta i zaštite njegovih prava.\nMinistarstvo je, u saradnji s Pokrajinskim sekretarijatom za socijalnu politiku, demografiju i ravnopravnost polova, u Centar za socijalni rad Zrenjanin poslalo Inspekciju socijalne zaštite i zatražilo reakciju zaštitnika građana, u okviru čije nadležnosti je i zaštita prava deteteta, navedeno je u saopštenju.\nViše o ovom slučaju možete pročitati ovde.\n30/09/2016 у 23:14\nDa dužni ste da ćutite,zapušili vam usta,a ovi iz soijalnbog baš rade po zakonu,koje ste vi nakaze u ljudskom obliku.Pogrešila što ukazuje na mradnje van zakona,ali ne daju se ovi naši na vlasti,lažu i mažu nas sve smradom iz svojih usta,čim ih otvore\nSunderland mamino каже:\n01/10/2016 у 08:36


MMF upozorava na opasnost od svjetske fiskalne krize\nŠef Međunarodnog monetarnog fonda (MMF) Dominik Štros-Kan upozorio je uoči današnje posjete Varšavi da svijetu prijeti nova ekonomska kriza, ovog puta fiskalna, ukoliko se vlade ne pozabave alarmantnim rastom zaduženja javnih finansija.\n"Ukoliko ne posvetimo pažnju tom problemu čeka nas sljedeća kriza, ovog puta fiskalna. Da povrate povjerenje, države bi morale da obznane svoje strategije konsolidacije javnih finansija i da počnu da ih sprovode već sada", kazao je Stros-Kan u intervjuu za današnju Gazetu viborču.\nMMF predlaže da političke odluke u konsolidaciji javnih finansija, koje bi mogle negativno da utiču na globalnu potražnju, vlade odgodi poslije 2011. godine a da počnu da sprovede mjere koje takav uticaj nemaju, recimo reforme socijalnih institucija.\nŠef MMF-a upozorio je da svijet sada mora da riješava i pitanje nedostataka finansijskog sistema koji su podsticali na enormno zaduživanje a ne na štednju.\nU samoj Evropskoj uniji biće potrebna, kako je kazao Štros-Kan, jača fiskalna arhitektura kako bi se popravilo funkcionisanje evrozone i učinilo elastičnijim.


Marinković: Dogovori o snabdevanju Srbije američkim gasom preko Hrvatske\nPotpredsednik Skupštine Srbije Vladimir Marinković izjavio je da su prilikom nedavnog boravka skupštinske delegacije u Sjedinjenim Američkim Državama započeti dogovori o uključivanju američkih kompanija u snabdevanje Srbije gasom preko gasnog terminala na ostrvu Krk u Hrvatskoj.\nMarinković je za Radio-televiziju Vojvodine rekao da ovi dogovori, kao i plan Vlade Srbije o pravljenju gasne konekcije sa Bugarskom i Grčkom o dopremanju gasa i tom rutom, obezbedjuju energetsku stabilnost zemlje, odnosno da Srbija više ne zavisi samo od jednog dobavljača.\nOn je rekao da je u razgovoru delegacije Skupštine Srbije sa kongresmenom Imanuelom Poom iz Teksasa, gde je smeštena većina naftnih i gasnih kompanija u Americi, rečno da su spremni da pomognu i da Srbija ima otvorena vrata.\n“To nam je potvrdjeno i u Stejt departmentu, gde nam je rečeno da imaju nameru da se poboljšaju kapaciteti gasnog terminala na ostrvu Krk u Hrvatskoj, te da se napravi interkonekcija sa Hrvatskom i da Srbija američki gas dobavlja preko tog terminala”, precizirao je Marinković.\nPrema njegovim rečima, uz energetsku stabilnost, što je za Srbiju od strateškog značaja, na ovaj način Srbija bi mogla da nabavlja veoma jeftin američki gas.\n“Moramo da iskoristimo tu priliku, postoji spremnost naših partnera iz SAD da nam pomognu i daju podršku za to, čime bi se obezbedio i razvoj regiona, a ovaj projekat konekcije sa Hrvatskom, uz ekonomski razvoj doprineo bi i jačanju dobrosusedskih odnosa i pomirenja u regionu. Odnosi Srbije i Hrvatske su ključni za stabilnost ovog regiona. I Srbija tu može da se pozicionira kao ekonomski lider regiona”, ocenio je Marinković.\nOn je najavio da će Srbiju u junu posetiti delegacija američkih privrednika koji su zainteresovani za ulaganja u hemijsku i metalnu industriju, kao i informacione tehnologije.


„Turnir prijateljstva 2017“: Rukometni entuzijasti iz Bečeja osvojili drugo mesto - Portal Moj Bečej - Bečejske opštine iz ugla građana!\n„Turnir prijateljstva 2017“: Rukometni entuzijasti iz Bečeja osvojili drugo mesto\nPrilika za druženje i promociju rukometa\nGrupa nekadašnjih igrača RK Fadip i RK Bečej bili su ponovo učesnici tradicionalnog međunarodnog rukometnog „Turnira prijateljstva 2017“ koji se ove godine održao u Mađarskom gradu Zalaegersegu. Prošle godine, kao domaćini turnira, zauzeli su poslednje mesto, a sada su se kući vratili sa srebrnim peharom.\nTurnir se, inače, održava od 2010. godine, naizmenično u Bečeju i Zalaegersegu, na inicijativu Bečejca Ervina Galamboša, koji živi i radi u tom mađarskom gradu, i Ištvana Tripolskog i Stevana Katića iz Bečeja.\nOve godine na turniru je nastupilo četiri ekipe, RK Pomurje iz Slovenije, RK Nemešuamoš iz Mađarske, ekipe kojima je ovaj turnir predstavljao deo priprema za naredno prvestvo, te domaćin i predstavnici Bečeja. Ekipe su odigrale po tri utakmice, po principu svaka sa svakom.\nTitulu pobednika ponela je najmlađa ekipa, član treće rukometne lige Slovenije, ekipa Pomurje, koja je savladala sva tri protivnika. Raspored sledećih mesta na turniru odlučile su nijanse. Drugo mesto sa tri boda osvojila je ekipa izBečeja, koji već godinama nema muški rukometni klub.\nTrećeplasirani su rukometaši Nemešuamoša, članovi regionalne lige, a poslednji su domaćini, ekipa EKK Zalaegersega, koja od pre dve godine nema seniorski sastav.\nU prvom meču, igralo se dva puta dvadeset i pet minuta, posle svečanog otvaranja i intoniranja himni Slovenije, Srbije i Mađarske, sastali su se domaćin i ekipa Bečeja. Nekoliko minuta golmani obe ekipe bili su nesavladivi, Boarov je bio na golu Bečejaca, bile su to intervencije koje se mogu videti na velikim takmiičenjima. Poveli su domaći rukometši, ali ubrzo je stigao odgovor od igrača u belim dresovima i pogotcima Tripolskog, Nikolića i Savkovića preokreću rezultat koji se iz minuta u minuta uvećavao, tako da je u jednom trenutku bilo čak sedam golova razlike (13:6).\nBečejci godinama nemaju muški rukometni klub u svom gradu\nPosle toga dolazi do pada u koncentraciji, zbog nedostatka snage i brzopletosti, što ekipa Zalaegersega koristi i u završnicu meča ulazi sa golom prednosti (19:18) i napadom za pobedu. Ponovo se pokazalo da Bečej ima dobre i iskusne golmane, naime, Stojanović brani čist zicer domaćih igrača i omogućuje svom timu da postigne izjednačujući pogodak u poslednjim sekundama meča (19:19). Drugi meč prvog kola turnira ubedljivo su slavili momci iz Slovenije savladaši Nemešuamoš sa 29:15.\nDrugo kolo otvara utakmica RK Pomurja i Bečeja. Rukometaši iz Slovenije su prikazanim u prvom meču pokazali da su superiorniji i fizički spremniji od ostalih ekipa, što se i očekuje od takmičarske ekipe koja je prošle godine stigla čak do četvrtfinala slovenačkog kupa. Međutim, iskusniji igrači Bečeja taktičkim potezom da uspore igru i ne uđu u trku i brzu realizaciju napada, pomalo su omeli ekipu Pomurja i čak veći deo prvog poluvremena imali prednost od jednog pogotka. Nerešiva enigma bila je igra dva na dva bekova Bečeja Savkovića, Nikolića, Radanova i Tripolslog i pivotmena Katića, kojem je omogućeno da postigne čak 12 pogodaka na utakmici. Do kraja susreta ekipa Bečeja nije se predavala, pružila je igru iznad svog proseka, jer su, praktično, na turnir došli bez ijednog treninga u proteklih godinu dana, odnosno od prošlog turnira koji je bio u Bečeju. Na kraju ipak očekivana pobeda Pomurja od 29:22, a u drugom meču domaćin nije izdražao svoj ritam i poražen je od Nemešuamoša sa 20:18.\nPred početak trećeg kola predstavnici ekipa Nemešuamoša i Bečeja dogovorili su se da poslednji meč odigraju skraćeno zbog umora obe ekipe i to dva puta dvadeset minuta. Predstavnicima Bečeja bila je potrebna pobeda ukoliko žele da budu uz rame ekipi iz Slovenije i pokažu da Bečej zaslužuje da ima muški rukomet. Momci u belim dresovima zaigrali su mnogo bolje od svog protivnika i od samog početka nametnuli svoj stil igre, strpljiv napad do realizacije i čvrsta odbrana na čelu sa golmanima. Meč je završen pobedom predstavnika Srbije rezultatom 20:17, a Slovenci su još jednom ubedljivo savladali svog rivala, ovog puta domaćina sa 23:13.\nNa kraju turnira je usledila dodela priznanja učesnicima, a prvo su podeljene pojedinačne nagrade. Za najboljeg golmana proglašen je golman Nemešuamoša Šarkoli Ištvan, najbolji strelac turnira bio je član ekipe Pomurja sa 24 pogotka Anej Sever, dok je laskavo priznanje najboljeg igrača dodeljeno Stevanu Katiću iz Bečeja koji je postigao isto golova kao i najbolji strelac, ali više iz sedmeraca. Zatim su predate diplome i pehari za ekipe, a pehar za drugo mesto uručeno je Ištvanu Tripolskom kapitenu rukometaša iz našeg grada.\n-Zahvaljujemo se domaćinu na organizovanju ovog turnira koji je već tradicionalan i svake godine donese lep i kvalitetan rukomet. Nama je bitno da mi uživamo u igru koju volimo i samim tim smo zadovljni ostvarenim ma kako to završilo. Prošle godine smo bili poslednji, ove godine drugi, ali sa istim osećajem i radošću što smo ponovo na terenu. Zahvaljujem i svim učesnicima turnira koji su pokazali najbolje što su mogli u ovom trenutku. Bilo je tu poteza koje smo većina nas u poslednje vreme viđali na velikim takmičenjima, bravoruozne odbrane golmana kada je već viđena lopta u golu, lepih akcija u napadu, zatim tkz. „cepelin“ koji je izvela i realizovala naša ekipa svakom protivniku, raznih lepih i atraktivnih šuteva sa svih pozicija… rekao je kapiten ekipe Ištvan Tripolski.\nBečejac zaslužio i posebno priznanje\n– Priznanje za najboljeg igrača koje sam dobio na ovom, meni dragom turniru, rezultat je timske igre svih članova naše male skupine i na tome im zahvaljujem. Naravno zahvaljujem domaćinu i ostalim ekipama koje su omogućile da se vidi lep rukomet, a ekipi Pomurja želim uspeha u pohodu na drugi rang takmičenja, koji su najavili. Sledeće godine mi ćemo biti domaćini ovog turnira i nadam se da ćemo moći da ga organizujemo. Pored nas, očekujem da se uključi i sam grad jer je svake godine sve je teže organizovati turnir, a mislim da Bečej zaslužuje barem 24 sata rukometa godišnje u svom gradu, izjavio je po završetku turnira Stevan Katić.\nNa „Turniru prijateljstva 2017“ Bečej su predstavljali golmani Darko Stojanović i Norbert Boarov, koji su, kako saigrači kažu, bili stub odbrane ekipe i zamalo im je izmakla titula najboljeg golmana turnira, zatim igrači, Aleksandar Pevalić koji je odigrao samo prvi meč, Ervin Kapor (jedan pogodak), Nebojša Vučić (jedan), Siniša Radanov (dva), Nemanja Topić (tri), Danijel Nikolić (sedam), Miljan Savković (devet), Ištvan Tripolski (14) i Stevan Katić (24).


Vučić nezadovoljan reagovanjem Zapada, ali smatra da je je Mogerini korektna – NovostiDana.rs\nVučić nezadovoljan reagovanjem Zapada, ali smatra da je je Mogerini korektna\nPredsednik Srbije Aleksandar Vučić izjavio je danas da je nezadovoljan reakcijama sa Zapada, ali da visoka predstavnice Eevropske unije Frederika Mogerini korektno postupila.\nVučić je za beogradsku TV Prva rekao da nema razloga da krije svoje nezadovoljstvo reagovanjem Zapada, i da je „samo još čekao da mu traže da pošalje izvinjenje“, za intevneciju kosovske poicije u ponedeljak u Kosvskoj Mitrovici i hapšenje direktora Kancelarije Vlade Srbije za Kosovo Marka Djurića.\nVučić je ocenio da je reakcija visoke predstavnice EU za spoljnu politiku i bezbednost Frederike Mogerini „bila korektna“, jer je dolaskom u Beograd „ukazala čast Srbiji“.\nKomentarišući zašto Mogerini nije razgovarala i s predstavnicima vlasti Kosova, Vučić je odgovorio da „ona ne može da ukaže ko je kriv“.\nUpitan o izjavama opozicije u Srbiji, Vučić je rekao su one gore od reagpovanja političara iz Prištine.\n„Reakcija opozicije jednaka je komentarima Tačija (Hašim), Pacolija (Bedžet) čak su i gori, jer to pokazuje koliko se razlikujemo od Albanca koji i kada počine najveći zločinački akt, oni se drže zajedno“, ocenio je Vučić.\nPo njegovim rečima, domaći opozicionaru su „pilićari“, koji žele da što više urade za sebe, „da odu na neki prijem i da se dodvore ambasadorima“.\nOn je istakao da je posebno „tužna i pokvarena“ izjava bivšeg predsednika Srbije, a lidera Socijaldemorkatske stranke, Borisa Tadića, „koja govori mnogo“ o njemu.\nVučić je ocenio da se napad kosovske policije na Marka Djurića dogodio ne samo zato što „imaju neku posebnu vrstu netrpeljivosti prema njemu“, već zato „što im se žuri, a vide da im stvari u svetu ne idu na ruku“.\nPo njegovim rečima, Albanci su akcijom u Kosovskoj Mitrovici želeli da „provere kako mogu da zauzmu sever Kosova“, da bi Srbiji „izbili poslednju kartu“ za bilo kakav kompromis, „kao što je Milošević (Slobodan) bio sateran u ćošak posle egzodusa Srba“, rekao je Vučić.\nOn je kazao i da Briselski sporazum nije „mrtvo slovo na papiru“, jer je Srbija svoj deo obaveza ispunila, i naglasio da će u vezi s formiranjem Zajednice srpskih opština „ceo svet morati da se usalgasli da je reč o ortodoksnim lažovima“ u Prrištini.\nUpitan šta je strateški cilj Srbije članstvo u EU ili očuvanje Kosova, Vučić je odgovorio rekavši da je „strateški cilj da sačuvamo svoj narod, ali naš cilj je i EU, da sačuvamo sve što možemo da sačuvamo i da izgubimo najmanje što možemo, pošto smo sve već mnogo izgubili 2004. i 2008. godine“.\nVučić od Putina tražio savet oko Kosova\nTribina: Ustavom definisati bezbednost kao javno dobro i ojačati kontrolu


Vladika Joanikije: Nacrt zakona je predlog za pljačku imovine SPC u Crnoj Gori - 28.04.2019, Sputnik Srbija\nNacrt zakona o slobodi veroispovesti više liči na revolucionarni poziv za gonjenje Srpske pravoslavne crkve (SPC) i pljačku njene imovine, nego na valjano pravno... 28.04.2019, Sputnik Srbija\nvesti, svet, crna gora, spc\n© Sputnik / Nebojša PopovićGužva ispred krstionice\nNacrt zakona o slobodi veroispovesti više liči na revolucionarni poziv za gonjenje Srpske pravoslavne crkve (SPC) i pljačku njene imovine, nego na valjano pravno regulisanje slobode vere, ocenio je episkop budimljansko-nikšićki Joanikije u intervjuu „Danu“.\n„Mi već duže vremena, više od jedne decenije, naglašavamo da to važno pitanje treba rešiti u skladu sa opštevažećim pravnim načelima i Ustavom Crne Gore. Organizovali smo 2008. godine međunarodni naučni skup na temu verskih sloboda danas i štampali zbornik radova“, rekao je Joanikije.\nOn je kazao i da oni koji bi da ruše krstionicu na Miholjskoj prevlaci našli bi se na tragu zlotvora koji su srušili Prevlački manastir sredinom 15. vijeka i Lovćensku kapelu, ali bi i njihovo prokletstvo primili na sebe.\n„Pitanje krstionice na Prevlaci ne može se pravilno razumeti bez njene predistorije. Tamo je davno porušena naša najveća svetinja, Manastir Svetih Arhangela koji vekovima čeka obnovu“, rekao je Joanikije.\n„Mitropolit crnogorsko-primorski Amfilohije dao je sve od sebe da se započne pomenuta obnova. U tom cilju, okupio je najpoznatije i najiskusnije stručnjake koji bi pomogli da se ispune odgovarajući standardi prilikom obnove. Međutim, naišao je na nerazumevanje kod državnih institucija, koje umesto da daju stručnu podršku, samo koče i odugovlače“, rekao je Joanikije.\n„Oni koji bi je sada rušili, našli bi se na tragu onih zlotvora koji su srušili slavni Prevlački manastir sredinom 15. veka, kao i na tragu onih koji su srušili Lovćensku kapelu, ali bi i njihovo prokletstvo primili na sebe. Nadam se da do toga neće doći“, rekao je Joanikije.


U izjavi za riječki ”Novi list” Ivan Škara, načelnik opštine Škabrnja, koji ne pripada nijednoj stranci, kaže da ”još nije vreme”.\n- Ne mogu ja ništa nikome da zabranim, ali znam da u Škabrnji situacija još nije sazrela da bi ljudi primili Milorada Pupovca. Nemaju naši meštani ništa protiv bilo koga, ali protiv Pupovca zaista jesu. Ja sam mlad čovek, imam 30 godina i stvarno nisam opterećen ratom, ali, osluškujući građane jednostavno zaključujem da bi Pupovčev dolazak bio preosetljiv – rekao je Škara.\nŠkara kaže da je neko drugi predsednik SDSS-a, ”verovatno se u vezi sa tim ne bi dizala tolika buka, ali Pupovac je tu iz našeg kraja i stoga poseban problem”.\nNavodno je ove godine u Škabrnju trebao da dođe i Veran Matić, kao posebni izaslanik predsednika Aleksandra Vučića, ali to nije potvrđeno.\nNOVI DETALJI O "MISTERIOZNOJ ŽENI" SA KRKA: Od zvezde do beskućnika, porodica neće da čuje za nju\n06. 11. 2021. u 17:09\nCRNOGORSKI ZVANIČNIK: Zbog delta plus soja u Hrvatskoj očekuje se novi porast obolelih od virusa korona\n06. 11. 2021. u 00:11\nMilorad Pupovac Vukovar Hrvatska Škabrnja